recursal/SuperWikiNEXT-32B huggingface dataset:
**အင်္ဂလန် အမျိုးသား ဘောလုံးအသင်း**သည် အင်္ဂလန်နိုင်ငံကိုယ်စားပြု ဘောလုံးအသင်းဖြစ်ပြီး အင်္ဂလန်နိုင်ငံ ဘောလုံးအဖွဲ့ချုပ် (The Football Association; FA) မှ အုပ်ချုပ်ကွပ်ကဲသည်။ အက်ဖ်အေသည် ဥရောပ ဘောလုံးအဖွဲ့ချုပ် (ယူအေးဖာ)၏ အောက်ရှိအဖွဲ့အစည်းတစ်ခုဖြစ်၍ ကမ္ဘာ့ဘောလုံးအဖွဲ့ချုပ် ဖီဖာ၏ စည်းကမ်းဆိုင်ရာ စီရင်မီုအေုက်တွင်ရှိသည်။ အသင်းသည် ဖီဖာ ကမ္ဘာ့ဖလား၊ ယူအေးဖာ ဥရောပဖလား ပြိုင်ပွဲ၊ ယူအေးဖာနိုင်ငံများလိဂ် (UEFA Nations League) စသည့် အဓိကပြိုင်ပွဲကြီး သုံးရပ်၌ ပါဝင်ယှဉ်ပြိုင်သည်။ အင်္ဂလန်အသင်းသည် ကမ္ဘာ့ဖလားဆု ရရှိခဲ့သော နိုင်ငံရှစ်နိုင်ငံထဲက အသင်းတစ်သင်းလည်းဖြစ်၏ ။

အင်္ဂလန်အမျိုးသားအသင်းသည် ကမ္ဘာပေါ်၌ သက်တမ်းအကြာဆုံး ပူးတွဲအသင်းတစ်ခုဖြစ်၍ ၁၈၇၂ တွင် စကော့တလန် အမျိုးသားဘောလုံးအသင်းကို ပထမဆုံးနိုင်ငံတကာပွဲအဖြစ် ယှဉ်ပြိုင်ကစားခဲ့သည်။ အသင်း၏ အိမ်ကွင်းမှာ ဝင်ဘာလီ အားကစားကွင်း (Wembley Stadium; /ဝမ်းဘလီ/) ဖြစ်၍ လန်ဒန်တွင် တည်ရှိပြီး လေ့ကျင့်ရေးဌာနချုပ်များသည် စိန့် ဂျော့ဂျ်ပါ့ခ်၊ ဘာတန်နပေါန်ထရန့်တ်မြို့ (Burton upon Trent) တို့၌ ရှိသည်။ လက်ရှိအသင်း၏ မန်နေဂျာ (နည်းပြ)မှာ ဂရက် ဆောက်ဂိတ် ဖြစ်၏ ။

အင်္ဂလန်အသင်းသည် ဖီဖာကမ္ဘာ့ဖလားပြိုင်ပွဲကို (၁၅) ကြိမ်အထိ အရည်အချင်းစစ်အောင်မြင်ခဲ့ပြီး အင်္ဂလန်အသင်းအိမ်ရှင်အဖြစ် လက်ခံကျင်းပသောနှစ် ၁၉၆၆ ၌ ကမ္ဘာ့ဖလားဆုကို ရရှိခဲ့သည်။ ထို့အပြင် ၁၉၉၀၊ ၂၀၁၈ ပြိုင်ပွဲများတွင်လည်း စတုတ္ထနေရာ၌ ရပ်တည်နိုင်ခဲ့လေသည်။ သို့သော် အင်္ဂလန်အသင်းသည် ဥရောပဖလားပြိုင်ပွဲတွင် အနိုင်ရရှိဖူးခြင်းမရှိသေးဘဲ အကောင်းဆုံး စွမ်းဆောင်နိုင်ခဲ့သည်မှာ ၂၀၀၀ ပြည့်နှစ် ဥရောပဖလားပွဲတွင် ဗိုလ်လုပွဲအထိရောက်ရှိခဲ့သည်။ ယူနိုက်တက်ကင်းဒမ်းနိုင်ငံ၏ ဖွဲ့စည်းပါဝင်နိုင်ငံဖြစ်သည့် အင်္ဂလန်အနေဖြင့် အပြည်ပြည်ဆိုင်ရာ အိုလံပစ်ကော်မတီအဖွဲ့ဝင်မဟုတ်သောကြောင့် အိုလံပစ်အားကစားပြိုင်ပွဲများတွင် ယှဉ်ပြိုင်ခြင်း မရှိပေ။

ကိုးကား
-------

1. ↑  FA Handbook 2013–14 (pdf)။ TheFA.com။  ၂၄ မေ ၂၀၁၈ တွင် ပြန်စစ်ပြီး။
2. ↑  Written evidence submitted by Lord Triesman။ Parliament.uk (May 2009)။ 14 June 2018 တွင် မူရင်းအား မော်ကွန်းတင်ပြီး။  ၂၄ မေ ၂၀၁၈ တွင် ပြန်စစ်ပြီး။
3. ↑  FA Handbook 2013–14 (pdf)။ TheFA.com။  2 February 2014 တွင် ပြန်စစ်ပြီး။
4. ↑  Written evidence submitted by Lord Triesman။ Parliament.uk (May 2009)။ 14 June 2018 တွင် မူရင်းအား မော်ကွန်းတင်ပြီး။  24 May 2018 တွင် ပြန်စစ်ပြီး။
5. ↑  England win the world cup။  27 January 2021 တွင် ပြန်စစ်ပြီး။
အာဂရာမြို့သည် ဒေလီမြို့ကဲ့သို့ပင် အိန္ဒိယနိုင်ငံ 
၏ ရှေးဟောင်း သမိုင်း၌ ထင်ရှားခဲ့သော မြို့ဖြစ်၍ ကမ္ဘာပေါ်တွင် အလှပဆုံး အဆောက်အအုံတစ်ခုဖြစ်သည့် တက်ဂျမဟာ 
သင်္ချိုင်းဂူကြီး တည်ရှိရာ မြို့လည်း ဖြစ်၏။ ရှားဂျဟန်းဘုရင်ကြီးသည် သူ၏ချစ်မြတ်နိုးလှသော မိဖုရားကြီးအား အစဉ်သတိ 
ရလျက် ကမ္ဘာပျက်သည့်တိုင် အထိမ်းအမှတ် ဖြစ်စေခြင်းငှါ 
ဤတက်ဂျမဟာကို ဖြူဖွေးနုထွတ်လှသော ကျောက်ဖြူ 
သားဖြင့် အံ့ဩဘွယ် ခမ်းနားကြီးကျယ်စွာ ဆောက်လုပ် 
ထားခဲ့လေသည်။
( တက်ဂျမဟာ သင်းချိုင်းဂူ။)

အာဂရာမြို့သည် အိန္ဒိယနိုင်ငံ ဥတ္ထရဒေသပြည်နယ်ဒေသ 
ပြည်နယ်တွင် တည်ရှိ၍ ထိုပြည်နယ်၏ တတိယ အကြီးဆုံးမြို့ 
ဖြစ်သည်။ အိန္ဒိယကျွန်းဆွယ်တွင် ရှေးအကျဆုံးသောမြို့တစ်မြို့ 
လည်း ဖြစ်၏။ ကောက်သီး ကောက်နှံ၊ သကြား၊ ဆေးရွက်နှင့် 
ဝါဂွမ်းတို့ကို ရောင်းဝယ်ဖောက်ကားရာ အချက်အချာ ဌာနတစ် 
ခုလည်း ဖြစ်သည်။
အာဂရာမြို့၏ လူဦးရေမှာ ၆၃၇၇၈၅ ယောက်ဖြစ်၏။ ၁၆ 
ရာစုနှစ်အတွင်းက အိန္ဒိယနိုင်ငံသို့ ဝင်ရောက် တိုက်ခိုက်ခဲ့သော 
မွတ်စလင်များသည် မဂိုနိုင်ငံတော်ကြီးကို စတင်ထူထောင်ပြီး 
နောက် အာဂရာမြို့ကို ထီးနန်း စိုက်ထူရာမြို့ကြီးအဖြစ် ထားခဲ့ 
၏။ အက္ကဗာဘုရင် တည်ဆောက်ခဲ့သော မြို့ရိုးကြီး၏ 
ပတ်လည်အလျားသည် တစ်မိုင်ခွဲခန့် ရှည်၍ ပေ ၇ဝ မြင့်၏။ 
အက္ကဗာဘုရင်ကြီးသည်ပင် အိန္ဒိယနိုင်ငံတွင် အထူးခြားဆုံး 
အဆောက်အအုံကြီးတစ်ခုဖြစ်သည့် နန်းတော်ကြီးကိုလည်း 
တည်ဆောက်ခဲ့၏။ အမှန်အားဖြင့်သော် အာဂရာ မြို့နှင့်တကွ 
မြို့ကို ဝိုင်းရံလျက်ရှိသည့် မြို့ရိုးကြီးကိုပါ အက္ကဗာဘုရင်ကြီး 
တည်ဆောက်ခဲ့၍ သူ၏အနွယ်တော်ဖြစ်သော ရှားဂျဟန်းဘုရင် 
နန်းတတ်သောအခါ တက်ဂျမဟာ သင်္ချိုင်းဂူကြီးကိုလည်း 
ကောင်း၊ ခမ်းနားလှသော ပုလဲပလီကြီးကိုလည်းကောင်း 
တည်ဆောက်ခဲ့လေသည်။ ထိုအဆောက်အအုံကြီးများမှာ ယနေ့ 
တိုင် အာဂရာမြို့၏ ကျက်သရေဆောင်များ ဖြစ်နေပေသေး 
သည်။ ကျောက်ဖြူအတိပြီးသော ထိုအဆောက်အအုံကြီး 
နှစ်ခုသည် ရှေးလူများ၏ ဆန်းကြယ်သော စိတ်ကူးနှင့် 
ဗိသုကာအတတ်ကို ဖော်ပြ လျက်ရှိလေသည်။
အာဂရာမြို့သည် ဗြိတိသျှတို့ လက်သို့ ၁၈ဝ၃ ခုနှစ်တွင် 
ရောက်ရှိခဲ့ပြီးနောက် အိန္ဒိယစစ်သားများ တော်လှန်ပုန်ကန် 
ရာတွင် ဝိုင်းဝန်းတိုက်ခိုက်ခြင်း ခံခဲ့ရ၏။ သို့သော် နောက်ဆုံး 
တွင် ဗြိတိသျှတို့က အောင်မြင်ပြီးလျှင် အစိုးရအိမ်တော်၊ 
ဆေးကျောင်းနှင့်အခြားကောလိပ်ကျောင်းများ အပါအဝင် 
လက်ရာ မြောက်သော ခေတ်မီအဆောက်အအုံ အချို့ကို 
ဆောက်လုပ်ခဲ့လေသည်။
အာဂရာမြို့သည် ယမုနာမြစ်ကြောင်းအားဖြင့်လည်းကောင်း၊ 
အာဂရာတူးမြောင်းအားဖြင့်လည်းကောင်း လွယ်ကူစွာ ကူးသန်း 
သွားလာနိုင်၍ စက်မှုလက်မှုများ ထွန်းကားရာ ဒေသပင် 
ဖြစ်လေသည်။ အာဂရာမြို့မှ ခြည်ထည်၊ ဇာ၊ဖိနပ်နှင့် ကော်ဇော 
များ ထွက်လေသည်။

  

* Taj Mahal
* Taj Mahal
* Taj Mahal from Agra Fort
* Gate to Red Fort
* Red Fort, Diwan-i-Am
* Red Fort, Jahangiri Mahal

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၄)
ကျောက်သင်ပုန်း၊ ကျောက်တံစသည်တို့ပြုလုပ်ရသောကျောက်ကိုသင်ပုန်းကျောက်ဟုခေါ်သည်။ သင်ပုန်းကျောက်သည်အနီရောင်၊ 
ခရမ်းရောင်၊ အစိမ်းရောင်၊ မွဲပြာရောင်၊ အပြာရောင်စသည့်ဖြင့်အမျိုးမျိုးရှိတတ်၍တစ်ခါတစ်ရံလချေးရော နှောပါရှိသောအခါအရောင် လက်နေတတ်သည်။

သင်ပုန်းကျောက်မျိုးသည် ရေအောက်တွင် ဖြစ်ပေါ်လာသောကျောက်မျိုးဖြစ်သည်။ မြစ်ချောင်း များမှ ရေသည်သမုဒ္ဒရာထဲသို့စီးဝင်သောအခါ ထိုရေတွင်မျောခိုပါရှိကြ သည့်အလွန်သေးငယ်သောသဲနှင့် ရွှံ့မှုန့်များသည် ရေအောက် မြေပေါ်သို့အနည်ထိုင်သွားကြသည်။ ပထမဆုံးဤအနည်များသည် အချပ်လွှာ ရှိသည့်ရွှံ့စေးများဖြစ်လာ၍ကာလကြာမြင့်သောအခါ အထက်မှအနည်များ၏ဖိအားမှာ အလွန်ကြီးမားလာသဖြင့် သင်ပုန်းကျောက်အဖြစ်သို့ပြောင်းလဲသွားသည်။ ဤသို့ရေတွင် အနည်ထိုင်ရာမှ ဖိအားဖြင့်ကျောက်ဖြစ်လာသောကြောင့် ဘူမိဗေဒဆရာတို့က သင်ပုန်းကျောက်ကို အသွင်ပြောင်းရေနည်ထိုင်ကျောက်ဟုခေါ်သည်။ သင်ပုန်းကျောက်ဖြစ်လာရာ၌ မူလရွှံ့နှင့်သဲမှုန့်တို့တွင်ပါရှိသည့် သံဓာတ်အချိုး ကိုလိုက်၍ ကျောက်တွင် အရောင်အမျိုးမျိုးဖြစ်လာသည်။ သင်ပုန်းကျောက်၏အထူးခြားဆုံးအချက်တစ်ရပ်မှာ 
အထပ်ထပ်ကွဲနိုင်ခြင်းဖြစ်၍ ဤကျောက်ကဲ့ သို့ အထပ်ထပ်ကွဲနိုင်သော အခြားကျောက်များကိုလည်း သိမ်းရုံးပြီးလျှင်သင်ပုန်းကျောက်ဟုခေါ်သည်။ သင်ပုန်းကျောက်ကို ကျင်းများမှဖြိုခွဲ၍ဖြစ်စေ၊ ကျောက်ခွဲစက်များဖြင့်ခွဲဖြတ်၍ဖြစ်စေ တူးဖော်ယူကြ သည်။ ဤကျောက်များကို သယ်ယူရာ၌ လွယ်ကူစေရန် အတုံးငယ်များပြုလုပ်လေ့ရှိသည်။ သုံးလက် မခန့်ထူသောအတုံးငယ်တတုံးကို သင့်တော်သောအနေအထားတွင် ထောင်ပြီးလျှင် ကျောက်၏ အကြော ပေါ်၌ဆောက်တင်၍ လက်ရိုက်ဖြင့် အနည်းငယ်ထုပေးသောအခါ ကျောက်တွင်အကြောကိုလိုက်၍ ဟလာသည်။ ထိုသို့ဟလာသောနေရာကို ကော်လိုက်လျှင် ကျောက်ပြားတစ်ပြားမှနှစ်ပြားဖြစ်လာသည်။ ဤ နည်းဖြင့် ကျောက်များကိုလွှာယူကြရာ၌ ကျောက်အမျိုးကိုလိုက်၍ဖြစ်စေ၊ အရွယ်ကိုလိုက်၍ ဖြစ်စေ၊ အသုံးကိုလိုက်၍ဖြစ်စေ ကျောက်အထူအပါးရကြသည်။ ကျောက်လွှာများတွင် 
တစ်ဖန်မညီညာသော အနားများကို စက်ဓားဖြင့်လည်းကောင်း၊ ရိုးရိုးဓားဖြင့်လည်းကောင်း ပိုင်းဖြတ်၍ညှိယူသည်။ သင်ပုန်းကျောက်အများအပြား ထွက်သော အရပ်ဒေသများမှာ အင်္ဂလန်၊ ပြင်သစ်၊ ဂျာမဏီနှင့် အမေရိကန်ပြည်ထောင်စုနိုင်ငံများဖြစ်ကြသည်။ သို့သော် အကောင်းဆုံးအမျိုးအစားကို အင်္ဂလန်နိုင်ငံ ဝေလနယ်မှ ရရှိလေသည်။ အချို့အရပ်ဒေသများတွင် မြေပေါ်ရှိကျင်းများမှ တူးဖော်ယူကြ၍ အချို့ တွင်မူကားအခြား သတ္ထုရိုင်းများကဲ့သို့ပင်မြေအောက်တွင်းများဖြင့်တူးဖော်ယူကြရသည်။ သင်ပုန်းကျောက်ကိုကျောက်သင်ပုန်းပြုလုပ်ရန်အပြင် ဘိလိယက်ခုံတွင် ခင်းရန်အတွက်လည်းကောင်း၊ အိမ်များတွင်မိုးရန်အတွက်လည်းကောင်း၊ စာပြသောကျောက်သင်ပုန်းကြီးများ ပြုလုပ်ရန်အတွက်လည်းကောင်း၊ အမြောက်အမြား အသုံးပြုကြသေးသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၃)
**ကိုယ်ကျင့်သီလကောင်းခြင်း** (Morality) သည် လူတို့တွင် မရှိမဖြစ်လိုအပ်သော ဂုဏ်တစ်ရပ် ဖြစ်သည်။ ကိုယ်ကျင့်သီလကောင်းခြင်းသည် အကောင်းဆုံးဝါဒဖြစ်သည် ရိုးသားဖြောင့်မတ်စွာကျင့်ကြံရာ၏။ လူသားတိုင်း ရိုးသားဖြောင့်မတ်ရန် ကိုယ်ကျင့်သီလကောင်းရန် အရေးကြီး၏။ ကိုယ်ကျင့်သီလကောင်းခြင်း **SILA** သည် ဗုဒ္ဓဘာသာ တွင် လွန်စွာအရေးကြီးသော အရည်အချင်းတစ်ရပ်လည်းဖြစ်သည်။ သီလ ဟူသည် ပါဠိဘာသာစကားဖြစ်ပြီး ကိုယ်၊နှုတ်၊စိတ် အပြုအမူ ကျင့်ဝတ်တစ်ခုခုကို စောင့်ထိန်းဆောက်တည်ခြင်းဟု အဓိပ္ပာယ်ရသည်။ ကိုယ်ကျင့်သီလ ကိုစောင့်ထိန်းဆောက်တည်ခြင်းအားဖြင့် အသက်ရှည်ခြင်း၊ အနာရောဂါကင်းခြင်း၊ ကျန်းမာခြင်း စသောကောင်းကျိုးများအပြင် ကောင်းရာသုဂတိဘုံဘဝများသို့ ရောက်ရှိခြင်းနှင့် ဝိပဿနာဉာဏ်၊ မဂ်ဉာဏ်များအထိ ကျေးဇူးပြုနိုင်ခြင်း စသည့် ကောင်းကျိုးများကို ရရှိခံစားစေနိုင်သည်။ ဘုရားလောင်းအဆက်ဆက်တို့ ဖြည့်ဆည်းအပ်သော **ပါရမီဆယ်ပါး** တွင်လည်း **သီလပါရမီ** သည် တစ်ခုအပါအဝင်ဖြစ်သည်။ 

ကိုယ်ကျင့်တရားကောင်းမွန်သည့်မိတ်ဆွေကောင်းတို့ကိုပေါင်းသင်းနေထိုင်ခြင်းဖြင့်လည်း မိမိ သန္တာန်၌ မိတ်ဆွေကောင်းတို့ထံမှ အကျင့်ကောင်းများ ရှိလာ၏။ မွန်မြတ်သော နေထိုင်နည်းဖြင့် ကျင့်ကြံတတ်လာ၏။ သီလရှိခြင်းဖြင့် အပြစ်ကင်းသောချမ်းသာကို ခံစားရ၏ ဆိုသည့်အတိုင်း အပြစ်တွေကင်းအောင် နေထိုင်တတ်လာသောအခါ
နေ့စဉ် ကိုယ်နှင့်စိတ်တို့ ငြိမ်းချမ်းလာ၏။

နူးညံ့သိမ်မွေ့သောလူတစ်ယောက်ဖြစ်လာ၏။ ကောင်းသောအသက်မွေးခြင်း ဖြင့်လည်း နေထိုင်တတ်လာ၏။ ထိုသို့ ကိုယ်ကျင့်သီလကောင်းများရှိလာသည့်အတွက်လည်း မိမိ၏ကိုယ်ကျင့်သီလကောင်းများကို ယုံကြည်လေးစားတန်ဖိုးထားကာ မိမိ၏ ပတ်ဝန်းကျင်ရှိ သူတို့ကလည်း အတုလိုက်နေထိုင်လာကြလျှင် **မိမိကြောင့် ပတ်ဝန်းကျင်ရှိ သူတကာတို့ အကျင့်ကောင်းများ အတုလိုက်၍ ကျင့်ကြံနိုင်လာကြပေမည်**။ ကိုယ်ကျင့်သီလ ကောင်းသူတို့ အချင်းချင်း ပေါင်းဖော်လုပ်ကိုင်ဆောင်ရွက်ကြရသော မည်သည့်လုပ်ငန်းဖြစ်စေ အောင်မြင် ကြီးပွား အကျိုးများသည်သာဖြစ်ချေသည်။ **ဒါန သီလ ဘာဝနာ သုံးပါးတို့တွင်** သီလသည် ကုသိုလ်တရားအားလုံးတို့၏ အစဖြစ်၍ သီလကို ရှေးဦးစွာ လုံခြုံစေပြီးမှသာ ကျန်ကုသိုလ်များကို ပြုရသည့်အတွက် ကုသိုလ်အားလုံးတွင် "**ကိုယ်ကျင့်သီလသည်သာ ပဓာန**" ဖြစ်သည်။

ကိုးကား
-------
**မြွေပါမွေးရှည်** (Mink) သည် မြွေပါမြီးတိုနှင့်တူ၍ မတ်စတီလာ မျိုးစုဝင်ဖြစ်သည်။ လူသိအများဆုံး ဖြစ်သော မြွေပါမွေးရှည် မျိုးစိတ်နှစ်ခုမှာ မတ်စတီလာ လတ်ထရီယိုလာနှင့် မတ်စတီလာ ဗီဆန်တို့ ဖြစ်ကြ သည်။ မတ်စတီလာ လတ်ထရီယိုလာမျိုးစိတ်ကို ဥရောပတိုက် အရှေ့ပိုင်းတွင် တွေ့ရ၍ မတ်စတီလာ ဗီဆန် မျိုးစိတ်ကို မြောက်အမေရိကတိုက်တွင် တွေ့ရသည်။ ထိုမျိုးစိတ်နှစ်ခုသည် လွန်စွာ တူကြ ၏။ မြောက် အမေရိကတိုက်တွင် တွေ့ရသော မြွေပါမွေး ရှည်သည် အမွေးထူသော ရှစ်လက်မခန့်ရှိ အမြီးအပါအဝင် နှစ်ပေမျှ ရှည်သည်။ သေးငယ်သည့် နားရွက်၊ ရှည်သော လည်ပင်းနှင့် တိုသောခြေထောက်များ ရှိသည်။ ဥရောပတိုက် မြွေပါမွေးရှည်မျိုးသည် အမေရိကတိုက် မြွေပါမွေးရှည်မျိုးထက် အနည်းငယ် သေးငယ်သည်။ အမျိုးသမီးများ အထူးနှစ်သက်သော သားမွေး အနွေးထည် များကို မြွေပါမွေးရှည်၏ သားမွေးများဖြင့် ချုပ်ယူလေ့ရှိကြသည်။

မြွေပါမွေးရှည်များသည် တောများနှင့် ကွင်းပြင်များရှိ ချောင်း၊ မြောင်း၊ အင်းအိုင်တို့၏ ကမ်းပါးများတွင် နေထိုင်လေ့ ရှိကြသည်၊ ယင်းတို့သည် ရေကူး၊ ရေငုပ်ရာ အလွန်ကျွမ်းကျင် သည်။ အစာကို ကုန်းနှင့် ရေ နှစ်မျိုးစလုံးမှာပင် ရှာဖွေကြ သည်။ ငှက်များကို အစာအဖြစ် ကြိုက်နှစ်သက်ကြ၍ တစ်ခါ တစ်ရံ သစ်ပင်များကို တက်၍ ငှက်သိုက်များရှိ ငှက်ဥများကို ခိုးစားလေ့ရှိကြသည်။ ထို့ပြင် ဖား၊ ငါးနှင့် ဖွတ်၊ ပုတတ်များ ကိုလည်း စားသောက်ကြသည်။

ကမ္ဘာ့မြောက်ပိုင်းတွင် တွေ့ရသော မြွေပါမွေးရှည်တို့၏ သားမွေးသည် အကောင်းဆုံးဖြစ်၏။ အရောင်မှာ များသောအားဖြင့် အညိုရင့်ရောင် ဖြစ်သည်။ ကျောဘက်ရှိ အရောင်မှာ ပို၍ရင့်ပြီးလျှင် အမြီး၏အရောင်မှာ အနက်နီးပါး ဖြစ်သည်။

မြွေပါမွေးရှည်တို့သည် ချောင်း၊ မြောင်း၊ အင်းအိုင်း ကမ်းပါးရှိ တွင်းများ၊ သစ်တုံးရှိတွင်းများ၊ သို့မဟုတ် ကျောက် ဆောင်ရှိ တွင်းများတွင် တစ်နှစ်တစ်ခါ ဧပြီလလောက်တွင် သားပေါက်ကြ၏။ တစ်မြုံလျှင် သားငယ် ငါးကောင်၊ ခြောက်ကောင် ရှိတတ်သည်။ မြွေပါမွေးရှည်အမသည် အထီးထက် ငယ်သည်။ အမြီးသည် အမွေးထူ၍ အဖျားဘက်သို့ ရှူးသွားသည်။ မြွေပါမွေးရှည်သည် ရန်သူနှင့် မရှောင်သာသော အခါများတွင် ကြောက်မက်ဖွယ် ကောင်းအောင် တိုက်ခိုက် တတ်၍ အနံ့ဆိုးများကိုလည်း ထုတ်လွှတ်တတ်သည်။

ဥရောပတိုက်နှင့် အမေရိကတိုက်များရှိ သားမွေးလုပ်ငန်းများ တွင် မြွေပါ မွေးရှည်များကို မွေးမြူကြရာ အောင်မြင်လျက် ရှိပေသည်။

ကိုးကား
-------

1. ↑  မြန်မာနိုင်ငံဘာသာပြန်စာပေအသင်း (၁၉၆၆)။ "*မြွေပါမွေးရှည်*"။ in စွယ်စုံကျမ်းစာတည်းအဖွဲ့ (ed.)။ *မြန်မာ့စွယ်စုံကျမ်း*။ **၁၀** (ပထမအကြိမ် ed.)။ စာပေဗိမာန်ပုံနှိပ်တိုက်၊ ရန်ကုန်မြို့။: စာပေဗိမာန်။ pp. ၄၃၅။
**ဝန်ကြီးဌာန**ဆိုသည်မှာ အစိုးရစနစ်တစ်ခု၏ ပြည်သူ့အုပ်ချုပ်ရေးကဏ္ဍအသီးသီးအတွက် ပထမအဆင့်ရှိသော သို့မဟုတ် အဆင့်အမြင့်ဆုံးသော အုပ်ချုပ်ရေးဌာနဖြစ်သည်။အင်္ဂလိပ်အသုံးတွင် အများအားဖြင့် **Ministry** ဟုအသုံးပြုကြသည်။အချို့နိုင်ငံများတွင် **department** (ဥပမာ- အမေရိကန်၊ ဖိလစ်ပိုင်)၊ **Secretariat** (ဥပမာ- စပိန်)၊ စသည်ဖြင့် သုံးစွဲကြသည်။

များသောအားဖြင့် ဝန်ကြီးဌာနများကို အစိုးရအဖွဲ့ဝင်ဖြစ်သော ဝန်ကြီးများက ဦးဆောင်ကြသည်။ဝန်ကြီးဌာန အမျိုးအစားနှင့် အရေအတွက်မှာ တစ်နိုင်ငံနှင့် တစ်နိုင်ငံ တူညီမှုမရှိကြပေ။သို့ရာတွင် ယေဘူယျအားဖြင့်ထားရှိကြသော ဝန်ကြီးဌာနများမှာ နိုင်ငံခြားရေး၊ ကာကွယ်ရေး၊ ပြည်ထဲရေး၊ ကျန်းမာရေး၊ ပညာရေး စသည်ဖြင့်ဖြစ်သည်။မိမိနိုင်ငံ၏ လိုအပ်ချက်အရ (သို့မဟုတ်) အခြေအနေအရ ဖွဲ့စည်းထားရှိသည့် ဝန်ကြီးဌာနများလည်းရှိသည်။ဂျပန်နိုင်ငံတွင် အိုလံပစ်နှင့် မသန်စွမ်းအိုလံပစ်ပြိုင်ပွဲများ ကာလအတွင်းတွင် တိုကျိုအိုလံပစ်နှင့် မသန်စွမ်းပြိုင်ပွဲဆိုင်ရာ ဝန်ကြီးဌာနဟူ၍ ထားရှိသည်။

အစိုးရအဖွဲ့အကြီးအကဲများ၏ လုပ်ငန်းတာဝန်များကို ဆောင်ရွက်ရသည့် ဝန်ကြီးဌာနများလည်းရှိသည်။ဥပမာ- နိုင်ငံတော်သမ္မတ၏ လုပ်ငန်းတာဝန်များကို ထမ်းဆောင်သည့် သမ္မတရုံးဝန်ကြီးဌာန၊ အတိုင်ပင်ခံပုဂ္ဂိုလ်၏ လုပ်ငန်းတာဝန်များကိုထမ်းဆောင်သည့် နိုင်ငံတော်အတိုင်ပင်ခံရုံးဝန်ကြီးဌာန၊ ဝန်ကြီးချုပ်၏ လုပ်ငန်းတာဝန်များကို ထမ်းဆောင်သည့် ဝန်ကြီးချုပ်ရုံးဝန်ကြီးဌာန စသည်ဖြင့် တည်ရှိသည်။၎င်းဝန်ကြီးဌာနများသည် နိုင်ငံတော်သမ္မတရုံး၊ နိုင်ငံတော်အတိုင်ပင်ခံပုဂ္ဂိုလ်ရုံး၊ ဝန်ကြီးချုပ်ရုံး စသည့် အဆင့်မြင့်ရုံးများနှင့် လုပ်ငန်းတာဝန် အနည်းငယ်ကွဲပြားသည်။

ဗဟိုအစိုးရများတွင်သာမက အစိုးရအဖွဲ့အခွဲများတွင်လည်း ဝန်ကြီးဌာနများ ရှိသည်။ဥပမာ- မြန်မာနိုင်ငံတွင် ပြည်နယ်နှင့် တိုင်းဒေသကြီးအစိုးရအဖွဲ့များဖြစ်သည်။

အသုံးအနှုန်း
------------

### ကနေဒါနိုင်ငံ

ကနေဒါ ဖက်ဒရယ်အစိုးရတွင် ၎င်း၏ ပထမအဆင့်အုပ်ချုပ်ရေးအဖွဲ့အစည်းများကို *department* ဟုသုံးစွဲသည်။

#### ဒေသခွဲများ

ကနေဒါတွင် ၎င်း၏ ပထမအဆင့် အုပ်ချုပ်ရေးနယ်မြေများကို ပြည်နယ် (သို့မဟုတ်) နယ်မြေများဟု ခေါ်ဝေါ်သုံးစွဲသည်။ပြည်နယ်အစိုးရအဖွဲ့ (၁၀)ဖွဲ့မှ (၅)ဖွဲ့သည် ၎င်းတို့၏ပြည်နယ်အစိုးရဝန်ကြီးဌာနများကို *Ministry* ဟု သုံးစွဲသည်။ကျန်ရှိသော ပြည်နယ် (၅)ခုနှင့် နယ်မြေ (၃)ခုမှာ *department* ဟု သုံးစွဲသည်။ဝန်ကြီးကိုမူ *Minister* ဟုသာ အသုံးပြုသည်။

ကိုးကား
-------

1. ↑  Canada၊ Employment and Social Development (2020-02-21)။ Dear Minister: A letter to an old friend on being a successful Minister။
အန်းဒရက်(စ်) အင်နီယက်စတာ

အန်းဒရက်(စ်) အင်နီယက်စတာ
------------------------

အင်နီယက်စတာ ကို ၁၉၈၄ ခုနှစ် မေလ ၁၁ ရက် နေ့တွင် မွေးဖွားခဲ့ပြီး အမည်အပြည့်အစုံမှာ Andrés Iniesta Luján ဖြစ်သည်။
စပိန် အမျိုးသား လက်ရွေးစင် အသင်းနဲ့ ဘာစီလိုနာ အသင်း တို့၏ အလယ်တန်းကစားသမား တစ်ဦး
ဖြစ်သော အင်နီယက်စတာ သည် ဘာစီလိုနာလူငယ် အကယ်ဒမီ လာမာဆီယာ သို့ အသက် ၁၂ နှစ်အရွယ်တွင် ရောက်ရှိခဲ့ပြီး ပထမဆုံးအကြိမ် အသင်းကြီးကစားသမား အဖြစ် ၂၀၀၂ ခုနှစ် ၊ အသက် ၁၈ နှစ် အရွယ်တွင် ပွဲထွက်ခဲ့သည်။ ၂၀၀၄-၂၀၀၅ ရာသီမှ စတင်ကာ ပုံမှန်ကစားခွင့် ရရှိခဲ့ပြီး
ဘာစီလိုနာ အသင်း တစ်ရာသီထဲ ဖလား ၆ လုံးရခဲ့သော ၂၀၀၉ ခုနှစ်တွင် အဓိက အရေးပါသော ကစားသမားတစ်ဦး အဖြစ်ပါဝင်ခဲ့သည်။ သူသည်ဘာစီလိုနာကြယ်ပွင့်ကွင်းလယ်ကစားသမားတစ်ယောက်လည်းဖြစ်သည်။ သူသည်ကမ္ဘာ့ အကောင်းဆုံးကွင်းလယ် ကစားသမား များထဲမှ တစ်ယောက်အဖြစ် သတ်မှတ်ခံ ခဲ့ရသည်။

  

စပိန်လက်ရွေးစင် အသက် ၁၆နှစ် အောက် ၊ အသက် ၁၉ နှစ်အောက် နှင့် အသက် ၂၁ နှစ်အောက် အသင်းများတွင် ကစားခဲ့ပြီး စပိန်လက်ရွေးစင်အသင်းကြီး အတွက် နိုင်ငံတကာပွဲ ကို ၂၀၀၆ ခုနှစ် တွင် စတင်ကစားခဲ့သည်။ ၂၀၀၆ ဖီဖာကမ္ဘာ့ဖလား အတွက် စပိန်လက်ရွေးစင်အသင်းတွင် ရွေးချယ်ခံခဲ့ရပြီး
စပိန်အသင်းဗိုလ်စွဲ ခဲ့သော ၂၀၀၈ ခုနှစ် ယူရိုပြိုင်ပွဲတွင် အဓိက ကစားသမားတစ်ဦးအဖြစ် ပွဲတိုင်းပါဝင်ကစားကာ ပြိုင်ပွဲ၏ အကောင်းဆုံး ၁၁ ယောက်အသင်းတွင်လည်း ရွေးချယ်ခံခဲ့ရသည်။
အင်နီယက်စတာသည် ၂၀၁၀ ဖီဖာကမ္ဘာ့ဖလား တွင်လည်း စပိန်အသင်းတွင် ရွေးချယ်ခံခဲ့ရပြီး
ဗိုလ်လုပွဲ တွင် အဖိုးတန် အနိုင်ဂိုး ကိုသွင်းယူခဲ့ကာ ပွဲ၏ အကောင်းဆုံးကစားသမား ဆု နှင့် 
ကမ္ဘာ့ဖလား ကြယ်စင်စု အသင်းတွင်လည်း ရွေးချယ်ခံခဲ့ရသည်။
ယူရို ၂၀၁၂ ပြိုင်ပွဲတွင် ပွဲ၏အကောင်းဆုံးကစားသမား ဆု ၃ ဆု(အီတလီနဲ့ဖိုင်နယ်ပွဲ အပါအဝင်) နှင့်တကွ ပြိုင်ပွဲတစ်လျှောက်လုံးအကောင်းဆုံး ကစားသမား အဖြစ် ရွေးချယ်ခံခဲ့ရပြီး စပိန်အသင်းကို 
ဒုတိယမြောက် နိုင်ငံတကာ ပြိုင်ပွဲ ချန်ပီယံ အဖြစ်သို့ ပို့ဆောင်နိုင်ခဲ့သည်။

  

၂၀၁၂ ခုနှစ်တွင် ဥရောပ ၏ UEFA အကောင်းဆုံးကစားသမားဆုကို ရရှိခဲ့ပြီး ၂၀၁၁-၂၀၁၂ UEFA Champions League အကောင်းဆုံးကစားသမား အဖြစ်လည်း ရွေးချယ်ခံခဲ့ရသည်။
၂၀၁၀ ခုနှစ် FIFA Ballon d'Or ဆုကို လီယွန်နယ် မက်ဆီ၏နောက်ဒုတိယနေရာတွင် ရပ်တည်နိုင်ခဲ့ပြီး
၂၀၁၂ ခုနှစ်တွင် တတိယ နေရာရရှိခဲ့သည်။ နိုင်ငံတကာ ဘောလုံးသမိုင်းနှင့် အချက်အလက်စာရင်းဇယားဆိုင်ရာ အဖွဲ့အစည်းတစ်ခုဖြစ်သော IFFHS မှ ၂၀၁၂ ခုနှစ် နှင့် ၂၀၁၃ ခုနှစ် အကောင်းဆုံး ကစားကွက်ပုံဖော်သူ (Playmaker) အဖြစ် သတ်မှတ်ခဲ့ပြီး ၂၀၀၉ ခုနှစ်တွင် စပိန်လာလီဂါ တစ်နှစ်တာအကောင်းဆုံး ဆုကို ရရှိခဲ့သည်။
UEFA အကောင်းဆုံးအသင်းတွင် ၄ နှစ်ဆက် (၂၀၀၉ ၊ ၂၀၁၀ ၊ ၂၀၁၁ ၊ ၂၀၁၂) ရွေးချယ်ခံခဲ့ရပြီး
FIFA အကောင်းဆုံး ၁၁ ယောက်အသင်းတွင် ၆နှစ်ဆက် (၂၀၀၉၊ ၂၀၁၀ ၊ ၂၀၁၁ ၊ ၂၀၁၂ ၊ ၂၀၁၃ နှင့် ၂၀၁၄) 
မဲပေးခြင်း ခံခဲ့ရသည်။
တစ်ဦးချင်း နှင့် အသင်း လိုက် အောင်မြင်မှုများ နှင့်တကွ နိုင်ငံ နှင့် ကလပ် အသင်း အတွက် အကောင်းဆုံး စွမ်းဆောင်ခဲ့သော သူ၏ ကြိုးပမ်းမှုများအတွက် ၂၀၁၁ ခုနှစ်တွင် Marca Legend Award ရရှိခဲ့ပြီး ၂၀၁၄ ခုနှစ်တွင် Golden Foot Award ကို ရရှိခဲ့သည်။ သူသည်လက်ရှိတွင် ဂျပန်ထိပ်သီးကလပ်Vissel Kobeအသင်းတွင် ကစားလျက်ရှိသည်။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၄)သုတ် ရှိပါသည်။

အာဃာတဖြစ်နေသောပုဂ္ဂိုလ်အပေါ်၌ မေတ္တာ, ကရုဏာ, ဥပေက္ခာဟူသော ဘာဝနာသုံးပါးကို ပွားများခြင်း၊ အဿတိ, အမနသိကာရသို့ ရောက်ခြင်း, ကမ္မဿကတာကို ဆောက်တည်ခြင်းဟူသော တရားငါးပါးဖြင့် အာဃာတကိုပယ်ဖျောက်ရမည် ဟု ရဟန်းတို့အား ဘုရားရှင် ဟောတော်မူသည့်သုတ်။

---

(၁) အပရိသုဒ္ဓကာယသမာစာရ, ပရိသုဒ္ဓဝစီသမာစာရပုဂ္ဂိုလ်။

(၂) အပရိသုဒ္ဓဝစီသမာစာရ, ပရိသုဒ္ဓကာယသမာစာရပုဂ္ဂိုလ်။

(၃) အပရိသုဒ္ဓကာယသမာစာရ, အပရိသုဒ္ဓဝစီသမာစာရပုဂ္ဂိုလ်။

(၄) အပရိသုဒ္ဓကာယသမာစာရ, အပရိသုဒ္ဓဝစီသမာစာရဖြစ်ပြီး ရံဖန်ရံခါ ဝိပဿနာစိတ် အခွင့်အလမ်းနှင့် စိတ်ကြည်လင်မှုကို မရသောပုဂ္ဂိုလ်။ ။

(၅) ပရိသုဒ္ဓကာယသမာစာရ, ပရိသုဒ္ဓဝစီသမာစာရဖြစ်ပြီး ရံဖန်ရံခါ ဝိပဿနာစိတ် အခွင့်အလမ်းနှင့် စိတ်ကြည်လင်မှုကိုရသောပုဂ္ဂိုလ်-ဟူသော ဤပုဂ္ဂိုလ်ငါးယောက်တို့ အပေါ်၌ ရန်ငြိုးဖွဲ့မှု "အာဃာတ"ကို ပယ်ဖျောက်ရမည်-ဟု (၁) ပံသုကူဓုတင်ဆောင်ပုဂ္ဂိုလ် ဥပမာ၊ (၂) မှော်ဒိုက်များဖုံးအုပ်နေသော ရေကန်ဥပမာ၊ (၃) နွား ခြေရာခွက်ရှိ ရေကိုသောက်သော ဥပမာ၊ (၄) ဒုက္ခဝေဒနာကိုခံစားနေရသော ခရီးသွားယောက်ျား ဥပမာ၊ (၅) ကြည်လင်အေးမြ အရိပ်အာဝါသနှင့် ပြည့်စုံသော ရေကန်ဥပမာတို့ဖြင့် အရှင်သာရိပုတ္တရာထေရ်က ရဟန်းတို့အား အကျယ်ဟောတော်မူသည့်သုတ်။

---

အာဃာတဝတ္ထုကိုးပါး ပယ်ဖျောက်ပုံကို ဟောတော်မူသည့်သုတ်။

(ဒီ၊၃၊၂၁၈-၂၅၅-၌လည်း အလားတူပါရှိပါသည်။)

---

အထက်သုတ်အတိုင်း အာဃာတဝတ္ထုကိုးပါးနှင့် အဋ္ဌာနကောပပယ်ဖျောက်ပုံကို ဟောတော်မူသည့်သုတ်။

ကိုးကား
-------

1. ↑  -အံ၊၂၊၁၆၃။ အံ၊မြန်၊၂၊၂၀၈-၉။ အံ၊ဋ္ဌ၊၃၊၅၆။ အံ၊ဋီ၊၃၊၅၁။

-အင်္ဂုတ္တရနိကာယ၊ ပဉ္စကနိပါတ၊ စတုတ္ထပဏ္ဏာသက၊ (၁၇) ၂-အာဃာတဝဂ္ဂ၊ ပဌမသုတ်။
2. ↑  -အံ၊၂၊၁၆၄-၇။ အံ၊မြန်၊၂၊၂၀၉-၂၁၂။ အံ၊ဋ္ဌ၊၃၊၅၆-၈။

-အင်္ဂုတ္တရနိကာယ၊ ... ဒုတိယသုတ်။
3. ↑  -အံ၊၃၊၂၀၈။ အံ၊မြန်၊၃၊၂၀၈-၉။ အံ၊ဋ္ဌ၊၃၊၂၇၆။ အံ၊ဋီ၊၃၊၂၉၆။

-အင်္ဂုတ္တရနိကာယ၊ နဝကနိပါတ၊ ပဌမပဏ္ဏာသက၊ ၃-သတ္တာဝါသဝဂ္ဂ၊ ဒသမသုတ်။
4. ↑  -အံ၊၃၊၃၇၆။ အံ၊မြန်၊၃၊၃၇၂။

-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (ဂ) ၃-အာကင်္ခဝဂ္ဂ၊ ဒသမသုတ်။
5. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
ဆရာတော် ဘဒ္ဒန္တ**အာစာရဘိဝံသ**ကို မန္တလေးတိုင်း၊ သာစည်မြို့နယ်၊ တမာကုန်းကျေးရွာ၌ ခမည်းတော် ဦးကြီးညို၊ မယ်တော် ဒေါ်ဒေါ်ဆွတ်တို့က သက္ကရာဇ် ၁၂၇၁ ခုနှစ် သီတင်းကျွတ်လဆန်း ၁၃ ရက် တနင်္ဂနွေနေ့တွင် ဖွားမြင်သည်။

ကိုးနှစ်သားအရွယ်တွင် သာစည်မြို့နယ် တမာကုန်းရွာ မြောက်ကျောင်းဆရာတော် ဦးပဏ္ဍဝကို ဥပဇ္ဈာယ်ပြုလျက် မယ်တော်ခမည်းတော်တို့၏ ပစ္စယာနုဂ္ဂဟကို ခံယူ၍ ရှင်သာမဏေအဖြစ်သို့ ရောက်သည်။ သာမဏေဘွဲ့မှာ ရှင်အာစာရဖြစ်သည်။ သာမဏေဘဝတွင် သဒ္ဒါ၊ သဂြိုဟ်၊ မာတိကာ၊ ဓာတုကထာ၊ အဘိဓာန်၊ အလင်္ကာ၊ ဋီကာကျော် စသော ပိဋကတ်ကျမ်းစာများကို သင်ယူခဲ့သည်။

၁၂၉၂ ခုနှစ်တွင် မန္တလေးမြို့ ဒက္ခိဏာရာမဘုရားကြီးတိုက် ခဏ္ဍသိမ်တော်၌ ရွှေရေးဆောင်တိုက် ဆရာတော် ဘဒ္ဒန္တအာဒိစ္စရံသီကို ဥပဇ္ဈာယ်ပြုလျက် ဦးစံတိုင်၊ ဒေါ်ရွှေမတို့၏ ပစ္စယနုဂ္ဂဟဖြင့် မြင့်မြတ်သော ရဟန်းအဖြစ်သို့ ရောက်တော်မူသည်။

ထို့နောက် ဆီးဘန်နီတိုက်သို့ပြောင်းရွေ့ သီတင်းသုံး၍ စာချအကျော် ဆရာတော်ကြီးများ ဖြစ်ကြသော ဘဒ္ဒန္တအာဒိစ္စရံသီ၊ ပင်းသာကျောင်းဆရာတော်၊ ဟံသာဝတီ ဆရာတော်၊ အဂ္ဂမဟာပဏ္ဍိတ ဆရာတော် ဦးနာရဒ၊ အဂ္ဂမဟာပဏ္ဍိတ ဆရာတော် ဦးဥက္ကံသာဘိဝံသ စသောဆရာတော်ကြီးများထံ၌ ပါဠိတော်၊ အဋ္ဌကထာ၊ ဋီကာကျမ်းများကို သင်ကြားတော်မူခဲ့သည်။

ထိုမှတဖန် စစ်ကိုင်းတောင်ရိုး၊ လေးကျွန်းချမ်းသာချောင်ဆရာတော် ဦးသောဘိတ(အဂ္ဂမဟာပဏ္ဍိတ)၊ အမရပူရ၊ မင်္ဂလာတိုက်သစ်ဆရာတော် ဦးဓမ္မသာမိ မိုးကုတ်ဝိပဿနာ ဆရာတော် ဦးဝိမလ(အဂ္ဂမဟာပဏ္ဍိတ) ဆရာတော်ကြီးများထံတွင်လည်း ယမိုက်၊ ပဋ္ဌာန်းကျမ်းများကို သင်ကြားတော်မူခဲ့သည်။

ထိုသို့စာပေကျမ်းဂန်များကို သင်ကြားလျှက် လောကုတ္တရာစာမေးပွဲများကို ဖြေဆိုတော်မူခဲ့ရာ ၁၉၂၆ ခုနှစ်မှ ၁၉၄၈ ခုနှစ် 
အတွင်း အစိုးရ ပထမငယ်တန်း၊ ပထမလတ်တန်း၊ ပထမကြီးတန်း၊ ပထမကျော်တန်း၊ အမျိုးသားပရိယတ္တိစာမေးပွဲ၊ ပထမကျော်တန်းနှင့် အစိုးရဓမ္မာစရိယတန်းများကို အောင်မြင်တော်မူခဲ့သည်။

ဆရာတော်သည် စာလိုက်သံဃာတော် ၂ဝ⁠ဝ ကျော်အား စာပေသင်ကြားပေးရာ အထူးသဖြင့် အဘိဓမ္မာ ပဋ္ဌာန်းကျမ်းကြီးကို ပို့ချပေးတော်မူရာတွင် ထူးချွန်၍ ၁၃၂၄ ခုနှစ်တွင် မန္တလေး ပရိယတ္တိသာသနဟိတ အသင်းကြီးက ဆက်ကပ်လှူဒါန်းသော ဘဒ္ဒန္တအာစာရာဘိဝံသ ပရိယတ္တိသာသနဟိတ ဓမ္မာစရိယ(မူလစာချ) ဘွဲ့တံဆိပ်တော်ကို ရရှိတော်မူသည်။ ထို့အပြင် ဆရာတော်သည် ဝိနယပါလစာမေးပွဲများကို ကျင်းပတော်မူ၍ ဝိနယ ငယ်၊ လတ်၊ ကြီးဆုများ ချီးမြှင့်ခြင်း၊ အစိုးရ ပါဠိပထမပြန် စာမေးပွဲကြီးကြပ်ရေးအဖွဲ့ နာယကအဖြစ် ဆောင်ရွက်ခြင်း၊ ပါဠိတက္ကသိုလ်အစိုးရခန့် ကိုယ်စားလှယ် အဖြစ် ဆောင်ရွက်ခြင်း၊ ဆဋ္ဌသင်္ဂါယနာတင်ရာ၌ ဝိသောဓက၊ ပဋိဝိသောဓက အဖြစ်ဆောင်ရွက်ခြင်း၊ 
ခရိုင်ဝိနိစ္စယဌာန ဝိနည်းဓိုရ် အဖြစ်ဆောင်ရွက်တော်မူခြင်း စသည်ဖြင့် သာသနာရေးကို အားပေးဆောင်ရွက်တော်မူသည်။ ယခုအချိန်တွင် နိုင်ငံတော်ဗဟိုသံဃာ့ဝန်ဆောင် နိုင်ငံတော် သံဃမဟာနာယကအဖြစ်လည်း ဆောင်ရွက်တော်မူလျက် 
ရှိသည်။

ဆရာတော်သည် ပဋ္ဌာန်းပြနည်း နိဿရည်းကျမ်း၊ ပဋ္ဌာန်းပစ္စည်းထုတ်နည်း နိဿရည်းကျမ်းစသော ကျမ်းစာအုပ်များကိုလည်း 
ရေးသားပြုစုတော်မူသည်။

ဤသို့လျှင် သာသနာအကျိုးကို သယ်ပိုးထမ်းရွက်တော်မူ၍ သီလ၊ သမာဓိ၊ ပညာဂုဏ်တို့နှင့် ပြည့်စုံ တော်မူသည့် ဆရာတော် ဘဒ္ဒန္တ အာစာရာဘိဝံသသည် ၁၉၈၅ ခုနှစ် ဇန်နဝါရီလ ၄ ရက်နေ့တွင် ပြည်ထောင်စုဆိုရှယ်လစ် သမ္မတ မြန်မာနိုင်ငံတော် နိုင်ငံတော်ကောင်စီက ဆက်ကပ်လှူဒါန်းသော အဂ္ဂမဟာပဏ္ဍိတဘွဲ့တံဆိပ်တော်ကို အလှူခံရရှိတော်မူသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၄)
**ကိုယ်ရံတော်နှင့် လုပ်ကြံသူများ** (十月圍城) (Bodyguards and Assassins) ဇာတ်ကားသည် ၂၀၀၉ ခုနှစ်တွင် ရုံတင်သည့် ဟောင်ကောင်ရုပ်ရှင်ဖြစ်သည်။ တရုတ်တော်လှန်ရေးသမား ဒေါက်တာ ဆွန်ယက်ဆင် (孫中山) ချင်းမင်းဆက်အား တွန်းလှန်ရန် ဟောင်ကောင်၌ ကြံစည်ခဲ့ပုံ သမိုင်းအကြောင်းကို ဇာတ်အိမ်တည်ကာ ရိုက်ကူးထားသည့် ဒါရိုက်တာ ချန်တယ်စိန်း၏လက်ရာ အက်ရှင် ဒရာမာ ဇာတ်ကား အမျိုးအစား ဖြစ်သည်။

ဇာတ်လမ်းအကျဉ်း
--------------

၁၉၀၅ ခုနှစ်တွင် ဒေါက်တာဆွန်ယက်ဆင် (ရုပ်ရှင်ထဲတွင် ၎င်း၏အမည်ရင်း စွန်းဝန် ‘孫文’ဟု ခေါ်သည်။) သည် ထိုစဉ်အခါက အဂတိလိုက်စားမှုများဖြင့် ယိုယွင်းပျက်စီး နေပြီဖြစ်သော ချင်းမင်းဆက်အား တွန်းလှန်ရေး ထုန်မုန်ဟွေ့ အဖွဲ့ဝင်များနှင့် ဆွေးနွေးရန် ဗြိတိသျှ ကိုလိုနီဖြစ်သည့် ဟောင်ကောင်သို့သွားဖို့ ရည်ရွယ်ထားသည်။ ထိုအကြောင်းကို သိရှိသည့် ချီရှီး ဧကရီက အဖွဲ့တစ်ဖွဲ့ကို တိတ်တဆိတ် စေလွှတ်ပြီး ဆွန်ယက်ဆင်အား လုပ်ကြံစေသည်။ 

ဆွန်ယက်ဆင် ဟောင်ကောင်သို့မရောက်မှီ တော်လှန်ရေးသမား သတင်းစာ အယ်ဒီတာချုပ် ချန်ရှောက်ပိုင် (陳少白) က ရက်အနည်းငယ်စော ကြိုရောက်ပြီး တော်လှန်ရေးအတွက် ငွေအားဖြင့် ကူညီနေသည့် စီးပွားရေးသမား လီယွိထန် (李玉堂) နှင့် တွေ့ဆုံသည်။ 

ဆွန်ယက်ဆင် ရောက်လာမည့်ရက် နီးကပ်လာသည့်အလျောက် ဟောင်ကောင်တွင် လှုပ်လှုပ်ရွရွ ဖြစ်လာသည်။ ချန်ရှောက်ပိုင်၏ အသိမိတ်ဆွေများ အသတ်ခံရပြီး ချန်ရှောက်ပိုင်ကလည်း ဝင်ရောက်စီးနင်းမှု တစ်ရပ်တွင် အဖမ်းခံရသည်။ ဟောင်ကောင် ဗြိတိသျှ အစိုးရက သတင်းစာတိုက်ကို ပိတ်လိုက်ပြီးနောက် လီယွိထန်က တော်လှန်ရေးကို ထောက်ခံကြောင်း အတိအလင်းကြေညာရန် ဆုံးဖြတ်သည်။ ထိုနောက်တွင် လီယွိထန်အပေါ် သစ္စာစောင့်သိသူ လန်ချားဆွဲသမား၊ အထည်ကြီးပျက် သူတောင်းစား၊ ရှောင်လင်ဂိုဏ်းမှ နှင်ထုတ်ခံရသည့် ကျပန်းဈေးသည်ကအစ လူစုစည်းပြီး ဆွန်ယက်ဆင် ဟောင်ကောင်တွင် နေထိုင်စဉ် အကာအကွယ်ပေးရန် စီစဉ်သည်။

ကိုးကား
-------

1. ↑   'Bodyguards and Assassins' sells at AFM

ပြင်ပလင့်ခ်
-----------

* *Official Website Archived 6 March 2010 at the Wayback Machine.*
လူသားများသည်နေ့စဥ်ဘဝတွင်စားသုံးသောအစားအစာများတွင်ခန္ဓာကိုယ်ကျန်းမာကြံခိုင်သန်စွမ်းဖို့အတွက်အာဟာရပြည့်ဝပြီး ကျန်းမာရေးနှင့် ညီညွတ်မျှတတဲ့ အစားအစာများကိုနေ့စဥ်စားသုံးဖို့လိုပါသည်။လူသားများနေ့စဥ်စားသုံးသောအစားအစာများတွင်အခြေခံအာဟာရအုပ်စု (၃) စုခွဲခြားနိုင်ပါသည်။

1. ခန္ဓာကိုယ်ကြီးထွားဖွံ့ဖြိုးစေသော အစာအုပ်စု
2. အင်အားဖြစ်ထွန်းစေသော အစာအုပ်စု
3. ရောဂါအမျိုးမျိုးတွေ့ကိုကာကွယ်ပေးတဲ့ အစာအုပ်စုတွေပဲဖြစ်ပါသည်။

  

**ခန္ဓာကိုယ်ကြီးထွားဖွံ့ဖြိုးစေသော အစာအုပ်စု**

ခန္ဓာကိုယ်ကြီးထွားဖွံ့ဖြိုးစေသော အစာအုပ်စုဖြစ်ပြီး ပရိုတင်း(ခေါ်) အသားဓါတ် ပါဝင်တဲ့အစားအစာများဖြစ်ပါသည်။ လူသားများရဲ့ ခန္ဓာကိုယ်ကြီးထွားရန်နှင့် ဉာဏ်ရည်ဖွံ့ ဖြိုးရန်အတွက် အရေးကြီးတဲ့ ဓာတ်တစ်ခုဖြစ်တာကြောင့် မျှတတဲ့ အဟာရကိုရရှိဖို့ ကျွန်တော်တို့ နေ့စဉ်စားသုံးတဲ့ အစာအစားတွေမှာ ဒီအစားအစာတွေ တစ်မျိုးမဟုတ်တစ်မျိုး ပါဝင်နေဖို့ လိုအပ်ပါသည်။အသားဓာတ်ကို တိရစ္ဆာန်မှရတဲ့ အသားတွေက ရနိုင်သလို၊ ပဲအမျိုးမျိုးမှလည်း ရနိုင်ပါတယ်။ အသားဓာတ်လို့ပြောတဲ့အခါမှာ ကျွန်တော်တို့ နေ့စဉ် ဈေးမှာ ဝယ်လို့ရတဲ့ ဝက်သား၊ အမဲသား၊ ကြက်သား၊ ဘဲသား၊ ဆိတ်သား၊ ငါးအမျိုးမျိုး၊ ကြက်ဥ၊ ဘဲဥ၊ ငုံးဥ၊ ပုဇွန်၊ သွေးအမျိုး၊ အသည်း၊ နို့ စတဲ့အရာတွေ အားလုံးပါဝင်သလို ပဲအမျိုးမျိုးကနေလည်းအသားဓာတ်ကို ရနိုင်ပါတယ်။ ပဲအမျိုးမျိုး၊ ပဲအားလုံး (ပဲကြီး၊ ပဲနောက်၊ ကုလားပဲ၊ ပဲစဉ်းငုံ၊ ပဲတီစိမ်း၊ ပဲလွန်း၊ ပဲထောပတ်၊ မြေပဲ အစရှိတဲ့ ပါဝင်ပါတယ်။ ဒါ့အပြင် အထက်ပါ ပဲတွေနဲ့ပြုလုပ်ထားတဲ့ မုန့်ပဲသွားရေစာတွေနဲ့ ပဲပြား၊ တို့ဟူး စသည်အရာတွေ အားလုံးပါဝင်ပါတယ်။ နို့နှင့် နို့ထွက် အစားအစာတွေကနေ အရိုးတွေကို ကျန်းမာ၊ ကြံ့ခိုင်စေတဲ့ ထုံးဓာတ် (ခေါ်) ကယ်လ်စီယမ်ဓာတ်တွေလည်း ပေါများစွာ ရရှိပါသည်။

**အင်အားဖြစ်ထွန်းစေသော အစာအုပ်စု**

အင်အားဖြစ်ထွန်းစေသော အစာအုပ်စုဖြစ်ပြီး ကာဗွန်ဟိုက်ဒြိတ်ဓါတ် (သို့မဟုတ်) ကစီဓါတ်ပါဝင်တဲ့ အစားအစာတွေဖြစ်ပါသည်။။ အဲဒီဓာတ်ဟာ လူသားတွေရဲ့ လှုပ်ရှားသွားလာရာမှာလိုအပ်တဲ့ စွမ်းအင်ကို ပေးနေတာဖြစ်တဲ့အတွက်ကြောင့် ကျွန်တော်တို့ နေ့စဉ်စားသုံးတဲ့ အစာအစားတွေမှာ ဒီအစားအစာ တွေဟာလည်း တစ်မျိုးမဟုတ်တစ်မျိုး ပါဝင်ဖို့လိုအပ်ပါတယ်။ အဲဒီဓာတ်ကို ကျွန်တော်တို့ နေ့စဉ်စားသုံးနေတဲ့ ထမင်းအပြင် ဆန်မှုန့်၊ ပြောင်းမှုန့်၊ ကောက်ညှင်းမှုန့်၊ ဂျုံမှုန့်တို့နှင့် ပြုလုပ်ထားတဲ့ အစားအစားတွေ၊ မုန့်တွေအပြင် ပေါင်မုန့်၊ ဘီစကွတ်၊ နံပြား စတာတွေကနေလည်း ရနိုင်ပါတယ်။ ဆီ၊ ထောပတ်၊ ခေါက်ဆွဲ၊ အာလူး၊ ကန်စွန်းဥ၊ ပိန်းဥ၊ ပြောင်းဖူး၊ ထန်းလျက်ခဲ၊ ကြံသကာ၊ သကြား စတဲ့ အစားအစာတွေကနေလည်း ရနိုင်ပါသည်။

**ရောဂါအမျိုးမျိုးတွေ့ကိုကာကွယ်ပေးတဲ့ အစာအုပ်စု**

ရောဂါအမျိုးမျိုးတွေကနေ ကာကွယ်ပေးတဲ့ အစာအုပ်စု ဖြစ်ပါတယ်။ လူတွေကို ရောဂါဘယတွေ မကျရောက်စေဖို့နဲ့ ကိုယ်ခံစွမ်းအားကောင်းနေစေဖို့အတွက် လိုအပ်တဲ့ဓါတ်ကတော့ ဗီတာမင်နှင့် သတ္တုဓါတ်ပဲ ဖြစ်ပါသည်။ အဲဒီဓါတ်ပါဝင်တဲ့ အစားအစာတွေကတော့ ဟင်းသီးဟင်း ရွက်မျိုးစုံနဲ့ အသီးအနှံမျိုးစုံပဲ ဖြစ်ပါတယ်။ ဟင်းသီးဟင်းရွက်၊ သစ်သီးဝလံတွေဟာ ရောဂါကာကွယ်နိုင်စွမ်းရှိသလို ကူးစက်တတ်တဲ့ ရောဂါတွေရဲ့ အန္တရာယ်ကနေလည်း ကာကွယ်နိုင်စွမ်း ရှိပါသည်။ အရိုးတွေကို ကျန်းမာ၊ ကြံ့ခိုင်စေတဲ့ ထုံးဓာတ် (ခေါ်) ကယ်လ်စီယမ်ဓာတ်တွေဟာ ဟင်းသီးဟင်းရွက်တွေမှာလည်း များများစားစား ကြွယ်ဝစွာပါဝင်သည်။

ကိုးကား
-------

1. ↑  Department of Food and Drug
Administration
2. ↑
သောဘိတမြတ်စွာဘုရား ပရိနိဗ္ဗာန် စံဝင်တော်မူပြီးနောက် အန္တရကပ်တခုတွင် **မ,သု,ရေ,သော** ဟူ၍ ဘုရားလေးဆူပွင့်သော သာရမဏ္ဍကမ္ဘာသည် ကုန်ဆုံးသွား၏။ ထို့နောက် ဘုရားပွင့်ခြင်းမှ ဆိတ်သုဉ်းသော ဘုရားမပွင့်သော သုညကမ္ဘာကပ် အသင်္ချေဖြစ်ပျက် ကုန်လွန်သည်။ ၎င်းနောက် တက်ကပ်ကမ္ဘာ ဆုတ်ကပ်ကမ္ဘာ ဖြစ်ပျက်လာရာ တခုသော ဆုတ်ကပ်ကမ္ဘာတွင် အနောမဒဿီ၊ ပဒုမ၊ နရဒ (**အ,ပ,နာ**)ဟူ၍ ဘုရားသုံးဆူ ပွင့်ထွန်းတော်မူကြသည်။ ဘုရားသုံးဆူပွင့်သည် ဖြစ်၍ ဝရကမ္ဘာဟု ခေါ်တွင်သည်။

ဖြစ်စဉ်တော်
-----------

**အနောမဒဿီဘုရားလောင်း**သည် တုသိတာနတ်ပြည်မှ နတ်သက်ကြွေဆင်းပြီးနောက်၊ စန္ဒဝတီနေပြည်တော်၌ ယသဝါမင်းကြီး၏ နန်းတော်ဝယ်၊ ယသောဓရာဒေဝိ မိဖုရားကြီးမှ ဖွားမြင်လာသည်။ မင်းသားကို နာမကရဏကင်ပွန်းတပ်မင်္ဂလာပြုသည့် အခါဝယ်၊ ကောင်းကင်ယံ ရွှေငွေစသော ရတနာ ခုနစ်ပါးမိုး ရွာသွန်းချသည်ကို အကြောင်းပြု၍ အနောမဒဿီမင်းသားဟု မှည့်ခေါ်သည်။ အရွယ်ရောက်လျှင် သီရိမာဒေဝီမိဖုရားနှင့် သိရီ၊ ဥပသိရီ၊ သိရီဝုဍ္ဎနရွှေနန်း သုံးဆောင်၌ ဥပဝါနမင်းသား ဖွားမြင်သည်အထိ နှစ်ပေါင်း တသောင်းကာလပတ်လုံး နန်းစည်းစိမ်ကို စံစားတော်မူသည်။ နိမိတ်ကြီးလေးပါး ထင်သောအခါ သံဝေဂ ကြီးစွာ ရ၍ ရွှေထမ်းစင် (ဝေါယာဉ်) စီးကာ တောထွက်တော်မူသည်။ ဆယ်လပတ်လုံး ဒုက္ကရစရိယာ ကျင့်ပြီးနောက် အဇ္ဇုန ရုက္ခဗောဓိ ခေါ် ထောက်ကြံ့ (ဖောက်ကြံ့) ဗောဓိပင်ရင်း၌ သဗ္ဗညုတဉာဏ်တော်ကို ရတော်မူကာ၊ သမ္မာသမ္ဗုဒ္ဓဘုရားစင်စစ် ဖြစ်တော်မူသည်။ ဘုရားဉာဏ်တော် ၅၈ တောင် မြင့်၍ ရောင်ခြည်တော် ၁၂ ယူဇနာတိုင်အောင် ပျံ့နှံ့သည်။ လူတို့သက်တမ်း အနှစ်ရှစ်သောင်းမှာ ဓမ္မရာမဥယျာဉ်တော်၌ ပရိနိဗ္ဗာန်စံဝင်တော်မူသည်။

ဘုရားရှင်နှင့် ဂေါတမဘုရားလောင်း
-------------------------------

အနောမဒဿီဘုရားလက်ထက်တော်အခါ ဂေါတမဘုရားအလောင်းလျာသည် ဘီလူးစစ်သေနာပတိကြီး ဖြစ်၍ ဘုရားရှင်ကို ဖူးတွေ့ရလျှင် ကြည်ညိုသဒ္ဓါပွားများကာ မိမိဘုံဗိမာန်၌ ဆန်းကြယ်သော မဏ္ဍပ် ဖန်ဆင်းပြီး ဘုရားရှင်ထံ အလှူကြီး ပေးသည် ရှိသော်၊ ဘုရားဖြစ်အံ့ဟူ၍ နိယတဗျာဒိတ်ကို ထပ်လောင်း ခံယူရရှိခဲ့သည်။
ရှင်သာရိပုတ္တရာ၊ ရှင်မောဂ္ဂလာန်မထေရ်လောင်းတို့လည်း ဤဘုရားရှင်ထံမှ အဂ္ဂသာဝကဆုကို ပန်ဆင်ခဲ့ကြသည်။

တပည့်သာဝကများ
-------------

အဂ္ဂသာဝကကြီး ယာ+ဝဲ နှစ်ပါးမှာ အရှင်နိသဘထေရ်၊ အနောမထေရ်

အနီးနေ အလုပ်အကျွေးရဟန်းမှာ အရှင်ဝရုဏထေရ်

အဂ္ဂသာဝိကာမကြီး ယာ+ဝဲနှစ်ပါးမှာ သုန္ဒရီထေရီ၊ သုမနာထေရီ

အဂ္ဂဒါယကာ နှစ်ဦးမှာ နန္ဒိဝဍ္ဎနသူဌေး၊ သိရီဝဍ္ဎသူဌေး

အဂ္ဂဒါယိကာမကြီး နှစ်ဦးမှာ ဥပ္ပလာဥပါသိကာမ၊ ပဒုမာဥပါသိကာမ။

ကိုးကား
-------

1. ↑  အရှင်ကောဝိဒဓဇ(ပါဠိပါရဂူ၊ ဝိနယပါရဂူ၊ သာ.သီ.ဓ၊ ဂဏဝါစက၊ အဂ္ဂမဟာဂန္ထဝါစကပဏ္ဍိတ) (ပကြိမ်၊ ၂၀၁၂)။ *မြတ်ဘုရားရှင် နှစ်ကျိပ်ရှစ်ဆူဝင်*။ စိန်ပန်းပြာစာပေ။ p. ၄၃။ `|date=` ရှိ ရက်စွဲတန်ဖိုး စစ်ဆေးရန် (အကူအညီ)

| * ရှု
* ပြော
* ပြင်
နှစ်ကျိပ်ရှစ်ဆူ |
| --- |
| 
1. တဏှင်္ကရာဘုရား
2. မေဓင်္ကရာဘုရား
3. သရဏင်္ကရာဘုရား
4. ဒီပင်္ကရာဘုရား
5. ကောဏ္ဍညဘုရား
6. မင်္ဂလဘုရား
7. သုမနဘုရား
8. ရေဝတဘုရား
9. သောဘိတဘုရား
10. အနောမဒဿီဘုရား
11. ပဒုမဘုရား
12. နာရဒဘုရား
13. ပဒုမုတ္တရဘုရား
14. သုမေဓာဘုရား
15. သုဇာတဘုရား
16. ပီယဒဿီဘုရား
17. အတ္တဒဿီဘုရား
18. ဓမ္မဒဿီဘုရား
19. သိဒ္ဓတ္ထဘုရား
20. တိဿဘုရား
21. ဖုဿဘုရား
22. ဝိပဿီဘုရား
23. သိခီဘုရား
24. ဝေဿဘူဘုရား
25. ကကုသန်ဘုရား
26. ကောဏဂုံဘုရား
27. ကဿပဘုရား
28. ဂေါတမဘုရား

 |
| နောင်ပွင့်လတ္တံ့သော ဗုဒ္ဓဘုရား | မေတ္တေယျဘုရား |
| ဗုဒ္ဓဘာသာ |
ကောဟန်အထက်တန်းကျောင်း အားကစားရုံ

အားကစားရုံ
----------

အားကစားရုံကို အင်္ဂလိပ်လို ဂျင်မနေဇီယမ်(Gymnasium) ဟု ခေါ်သည်။ ဂျင်မနေဇီယမ်ဆိုသည့် စကားသည် ဂျင်မနော့ ဟူသော ဂရိစကားမှ ဆင်းသက်လာ၍ကိုယ်တုံးလုံးဟု အဓိပ္ပာယ်ရသည်။ ရှေးခေတ် ဂရိလူငယ်များသည် ကိုယ်လက်ကြံ့ခိုင်ရေး သင်တန်းဆင်းချိန်တွင် မိမိတို့ဝတ်ဆင်ထားသောအဝတ်များကို ချွတ်၍ ကစားကြသည်။ အားကစားရုံတွင် ကိုယ်လက် 
ကြံ့ခိုင်ရေး၊ ပေါ့ပါးဖျတ်လတ်ရေး၊ ကိုယ်အင်္ဂါအစိတ်အပိုင်းများ အချိုးအဆစ် ပြေပြစ်ရေးစသည်တို့အတွက် လေ့ကျင့် ကစားနိုင်သော ပစ္စည်းများ ထားရှိရ၏။ များသောအားဖြင့် 
ကျောင်းများတွင် ကစားရုံများထားရှိပြီးလျှင် ကျောင်းသား လူငယ်များအား ကိုယ်လက် ကျန်းမာဖွံ့ဖြိုးလာအောင် နည်းလမ်းတကျ သင်ပြပေးလေ့ ရှိပေသည်။ အားကစားရုံများ တွင် လက်နှင့်ဆွဲတက် ရန်ကြိုးများနှင့် လှေကားများက၎င်း၊ ကွင်းဘား (ရင်ဘား)၊ တစ်တန်းဘားနှင့် နှစ်တန်းဘားများကို၎င်း၊ ဒမ်ဗယ် ဗါးဗဲခေါ် အလေးများနှင့် အင်းဒီးယန်းကလပ်ခေါ် တင်းပုတ်များကို၎င်း၊ လက်သီးထိုးကျင့်စရာ ဘောလုံးနှင့်လက် ထောက်ခုန်ပြီး ကစားရသော မြင်ဘားများကို၎င်း ကစားစရာ ပစ္စည်းအမျိုးမျိုးကို တွေ့မြင်နိုင်ပေသည်။

အားကစားလေ့ကျင့်ရာတွင် ကိုယ်လက်အင်္ဂါအားလုံးကို တစ်ခုနှင့်တစ်ခု အဆင်ပြေအောင် လှုပ်ရှားနိုင်မှုနှင့် အံကိုက် အချက်ကျအောင် လှုပ်ရှားနိုင်မှုသည် အရေးအကြီးဆုံးဖြစ်၏။ ဤသို့ လှုပ်ရှားနိုင်ရန်မှာ သာမန် လူတို့အတွက် ခက်ခဲမည် ဖြစ်သော်လည်း၊ အားကစားရုံတွင် ဆိုင်ရာပစ္စည်းကရိယာများ ဖြင့် စနစ်တကျ လေ့ကျင့်ထားသူအဖို့မှာမူ မည်သို့မျှ ခက်ခဲခြင်း မရှိပေ။ အားကစားနည်းများကို လေ့ကျင့်ပေးခြင်းဖြင့် ကိုယ်၏ ကျန်းမာမှုကို သာမဟုတ်၊ စိတ်ကျန်းမာမှုကိုလည်း ရစေ နိုင်သည်။ ထို့ကြောင့်ပင် နိုင်ငံတိုင်းလိုလို၌ အထူးသဖြင့် ကျောင်းများတွင် အားကစားရုံများ ထားရှိကာ လူငယ်များအား အားကစားနည်းများကို စံနစ်တကျ လေ့ကျင့်သင်ပြပေးလျက် ရှိပေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁)
တံဆိပ်တော်, နာဇီဝါဒ၏အထိမ်းအမှတ်။
**အမျိုးသားဆိုရှယ်လစ်** ( ဂျာမန် **Nationalsozialismus** ) သည် **နာဇီ** အတိုကောက်အားဖြင့် ပြင်သစ်ဘာသာစကား တွင် လူသိများပါသည်၊ ဂျာမန်အလုပ်သမားအမျိုးသားဆိုရှယ်လစ်ပါတီ (NSDAP) ၏ နိုင်ငံရေး သဘောတရား ဖြစ်ပြီး ၁၉၂၀ ခုနှစ်တွင် ဂျာမနီ ၌တည်ထောင်ခဲ့သော အစွန်းရောက်အခွင့်အရေးပါတီ အဒေါ့ဖ်ဟစ်တလာ  ,  ,  ,  ကဦးဆောင်ညွှန်ကြားခဲ့သည်။ ဤအတွေးအခေါ်သည် လူသားမျိုးစိတ် တစ်ခုအတွင်းရှိ အဆင့်အတန်းကို လူမျိုးစုများအနေဖြင့်အဖြစ်ခွဲခြားထားသည်။ ထိပ်တွင် အာရိယန်လူမျိုး ၊ အမုန်းဆုံးလူမျိုးများ၊ ဂျူးများ၊ ဆလဗ်လူမျိုးများ၊ အဆိုပါ *Untermensch* ။ နာဇီဝါဒထွန်ကားမှုသည် တစ်ခုတည်းသောအမျိုးအစားဖြစ်သည်။ ထို့ကြောင့်ဖက်ဆစ်ဝါဒတွင် လူမျိုးရေးခွဲခြားမှုများနှင့် ဂျူးဆန့်ကျင်ရေး နှစ်မျိုးစလုံးထည့်သွင်းထားသည်။ ။ extension *ကိုအသုံးပြုပုံဟူသောဝေါဟာရကိုနာဇီဝါဒထွန်းဟာ* designates နိုင်ငံရေးဆိုင်ရာစစ်အစိုးရက ဒီသဘောတရားကမှုတ်သွင်း အာဏာရှင် နှင့် နယ်ချဲ့ အာဏာရှင်ကနေအဒေါ့ဖ်ဟစ်တလာကဦးဆောင်ပြီး 1933 မှ 1945 နှင့်အဖြစ်လူသိများ တတိယ Reich သို့မဟုတ်နာဇီဂျာမနီ။ 

နိုင်ငံရေးသိပ္ပံများ၏ဘာသာရပ်အဖြစ်, နာဇီဝါဒထွန်း၏အဓိပ္ပာယ်သမိုင်းပညာရှင်အညီကွဲပြား  ။ အထူးသဖြင့်, နာဇီဝါဒထွန်း၏တစ်ဦးတည်းသာပုံစံဖြစ်ခဲ့သည်ရှိမရှိတစ်ပွင့်လင်းဆိုတဲ့မေးခွန်းကိုဖြစ်နေဆဲ ဖက်ဆစ်ဝါဒ ဒါမှမဟုတ်အမှုကိုပြုတော်မူပြီးမှအဘယ်ကြောင့်ဆိုသော်ထည့်သွင်းစဉ်းစားရပါမည် လူမျိုးကြီးဝါဒ ၏အယူဝါဒ ပြည်နယ် ထူးခြားတဲ့သမိုင်းဝင်, အယူဝါဒဖြစ်ရပ်ဆန်းကြောင့်ဖြစ်သည်။ အမှန်မှာထိုအရာရှိတဦးက Anti-ဂျူး နာဇီစစ်အစိုးရ, အများ၏ဖျက်သိမ်းရေး၏ မသန်စွမ်း နှင့်နိုင်ငံရေးပြိုင်ဘက်များ၏ညှဉ်းပန်းနှိပ်စက်မှု, လိင်တူဆက်ဆံ, ရိုးမား စသည်တို့ကို, မကြာမီသကဲ့သို့အကောင်အထည် ၂၃ ဩဂုတ် ၂၀၂၂ ဂျာမနီရှိပထမဆုံး ချွေးတပ်စခန်းများတွင် လူမျိုးရေးနှင့်ခွဲခြားဆက်ဆံမှုပြင်းထန်သောဥပဒေပြဋ္ဌာန်းခြင်း၊ ဂျူးလူမျိုးများအားနှိမ်နှင်းခြင်းမူဝါဒနှင့်ဆန့်ကျင်သူများ၏ညှဉ်းပန်းနှိပ်စက်မှုနှင့်မလိုလားအပ်သောဥပဒေပြဋ္ဌာန်းခြင်းအားဖြင့်ဖြစ်သည်။ ဤပေါ်လစီသည် ဒုတိယကမ္ဘာစစ် အစမှသာလျှင်တိုးမြှင့်ခဲ့သည်။ ၁၉၄၅ ခုနှစ်တွင် တတိယမြောက် Reich စစ်တပ်ကိုရှုံးနိမ့်သွားချိန်အထိ၊ မီးလောင်တိုက်သွင်းခြင်းဖြင့်မီးလောင်တိုက်သွင်းခြင်း နှင့် နာဇီဖြိုခွဲရေးစခန်းများ တည်ထောင်ချိန်မှသာပေါ်ပေါက်ခဲ့သည်။ ထက်ပိုခြောက်လလူဦးရေသန်း, ယုဒလူတို့သည်သူတို့ထဲကအများစုဟာ, အာရုံစူးစိုက်မှုနှင့်မျိုးဖြုတ်သုတ်သင်ရေးစခန်းများရှိ, ဒါမှမဟုတ်နာဇီတပ်ဖွဲ့များနှင့်၎င်းတို့ကျူးလွန်သည့်မရေမတွက်နိုင်သောအစုလိုက်အပြုံလိုက်သတ်ဖြတ်နှိမ်နင်းနေစဉ်အတွင်းပျက်စီး ပူးပေါင်း ။ နာဇီအစိုးရသည်နှစ်ပေါင်းတစ်ထောင်ကြာရှည်မည်ဟုယူဆရပြီး ၁၂ နှစ်ကြာသည်။ ဥရောပကိုသွေးမဲ့။ ဂျာမနီကိုအပျက်အယွင်းများဖြစ်စေသည်။

တင်ပြချက်
---------

 ၁၉၃၅ ခုနှစ်တွင်နာ ရမ်ဘာ့ဂ် ၌ နာဇီပါတီ ကွန်ဂရက်တွင် SA, SS နှင့် NSKK အဖွဲ့ဝင်များ ။ 

1. ↑  ။ ISBN 978-1-556-18008-8။ OCLC 909003784။ `|title=` လွဲမှား သို့ မပါရှိ (အကူအညီ)
2. ↑  ။ ISBN 978-0-674-35092-2။ OCLC 774096350။ `|title=` လွဲမှား သို့ မပါရှိ (အကူအညီ).
3. ↑  ။ ISBN 978-0-807-81184-9။ OCLC 810608462။ `|title=` လွဲမှား သို့ မပါရှိ (အကူအညီ).
4. ↑  ။ ISBN 978-1-857-28595-6။ OCLC 742448810။ `|title=` လွဲမှား သို့ မပါရှိ (အကူအညီ).
5. ↑  ။ ISBN 978-0-335-19488-9။ OCLC 35758195။ `|title=` လွဲမှား သို့ မပါရှိ (အကူအညီ).
6. ↑  Ian Kershaw 2012.
**နာဒီယာ မူရတ်** (အာရပ်: نادية مراد باسي طه‎; Kojo, Sinjar, အီရတ်နိုင်ငံတွင် ၁၉၉၃ ခုနှစ်၌ မွေးဖွားခဲ့) သည် ဂျာမနီနိုင်ငံတွင် နေထိုင်သော Iraqi Yazidi လူမျိုး လူအခွင့်အရေးလှုပ်ရှားသူဖြစ်သည်။ ၂၀၁၄ ခုနှစ်တွင် သူမ၏ မွေးရပ် ကိုဂျိုမြို့(Kojo)တွင် အစ္စလာမ္မစ်နိုင်ငံအဖွဲ့ (အိုင်အက်စ်)မှ သုံးလကြာ ဖမ်းဆီးခြင်းကို ခံခဲ့ရသည်။ ၂၀၁၈ ခုနှစ်တွင် သူမသည် ဒန်းနစ် မက်ကွီးနှင့်ပူးတွဲ၍ ငြိမ်းချမ်းရေး နိုဘယ်ဆုကို "လိင်ပိုင်းဆိုင်ရာ အကြမ်းဖက်မှုအား စစ်ပွဲများနှင့် လက်နက်ကိုင်အထိကရုန်းများတွင် လက်နက်အဖြစ်အသုံးချမှုအား ရပ်တန့်အောင် သူတို့၏ ကြိုးစားမှု"အား ဂုဏ်ပြုသောအားဖြင့် ချီးမြှင့်ခဲ့သည်။ သူမသည် ပထမဆုံးသော နိုဘယ်ဆုကို လက်ခံရရှိသည့် အီရတ်အမျိုးသမီးဖြစ်သည်။

မူရတ်သည် Nadia's Initiative အား တည်ထောင်သူဖြစ်ပြီး ထိုအဖွဲ့အစည်းသည် "လူမျိုးတုံးသတ်ဖြတ်မှု၊ များလှစွာသော အကြမ်းဖက်ရက်စက်မှုနှင့် လူကုန်ကူးမှုတို့၏ သားကောင်ဖြစ်ခဲ့သော အမျိုးသမီးများနှင့် ကလေးငယ်များအား နှစ်သိမ့်ကုစား၍ သူတို့ဘဝနှင့် အသိုက်အဝန်းအား ပြန်လည်ထူထောင်ပေးခြင်း"လုပ်ငန်းများကို လုပ်ဆောင်သော အဖွဲ့အစည်းဖြစ်သည်။

ပြင်ပလင့်များ
-------------

|  |  |
| --- | --- |
|  | ဝီကီမီဒီယာ ကွန်မွန်းစ်တွင် ***နာဒီယာ မူရတ်*** နှင့် ပတ်သက်သော မီဒီယာ ရှိသည်။ |

* Nadia's Initiative
* တွစ်တာပေါ်ရှိ နာဒီယာ မူရတ်
* Yazda.org
* Appearances on C-SPAN

ကိုးကား
-------

1. ↑  Iraqi Yazidi human rights activist Nadia Murad gets married (20 August 2018)။
2. ↑  "Nobel peace prize 2018 won by Denis Mukwege and Nadia Murad – as it happened"၊ 5 October 2018။
3. ↑  "ISIS sex slavery survivor on a mission to save Yazidi women and girls"၊ *Newsweek*၊ 19 March 2016။ ၉ အောက်တိုဘာ ၂၀၁၈ တွင် ပြန်စစ်ပြီး။
4. ↑  Announcement။ *နိုဘဲလ် ငြိမ်းချမ်းရေးဆု*။ 5 October 2018 တွင် မူရင်းအား မော်ကွန်းတင်ပြီး။  9 October 2018 တွင် ပြန်စစ်ပြီး။
5. ↑  "Nobel Peace Prize winner Nadia Murad"၊ 5 October 2018။
6. ↑  Nadia Murad။ *Forbes*။  ၉ အောက်တိုဘာ ၂၀၁၈ တွင် ပြန်စစ်ပြီး။
**ကျွန်းပင်မောင်နှမ**သည် (၃၇)မင်း နတ်စာရင်းတွင် မပါသော နတ်ဖြစ်သည်။ မိုးမိတ်စော်ဘွားကြီး၏ သားသမီးများဖြစ်သည်ဟု သူတို့ နတ်ချင်းမှာ ဆိုသည်။ (တချို့က တူ/တူမဟု ပြောကြသည်။)

သည်မောင်နှမသည် အင်းရွာတိုက်နယ် ရွှေလီမြစ် တွင်းဝယ် ရေချိုးနေရာမှ ကျွန်းပင်လဲပြီး ဖိမိ၍ သေရာက နတ်ဖြစ်သည်ဟု သိရသည်။ ဒိုးပင်ရွာနှင့် ဝက်ကူးရွာကြားမှာ ဖြစ်သည်ဟု ဆိုသည်။ ကျွန်းပင်ကြီးများသည် ဧရာဝတီမြစ်စဉ်မှာ မျောပါလာပြီး သည်ကျွန်းပင်တွေပေါ်၌ နတ်မောင်နှမ ပါလာကြသည်။ မိုးမိတ်စေတီတော်ကြီးမှာ ဆွေဘုရား၊ မျိုးဘုရားဖြစ်၍ ထိုဘုရားအနီးကမ်းစပ်သို့ ဝင်၍ ကပ်သည်။ ဝက်ကူးရွာမှာ ကျွန်းပင်အစား စိုက်ထားရသည်ဆိုသည်။ (မောင်နှမ နှစ်ယောက်နှင့်အတူ အထိန်းတော် ပေါပေါကြီး ဆိုသူလည်း ပါလာသေးသည်။ နောက် ယောင်ပဆည်ရွာမှာ နေရစ်ခဲ့သည်ဟု ဆိုသည်။)
ရေမျောကမ်းတင်နေသော ကျွန်းပင်ကြီးကို အိပ်မက်အရ မင်းကွန်းတောင်ရိုး အနောက်ဘက်တွင် တောရဆောက်တည်နေသည့် အုတ်ချပ်ဆရာတော် 

ဘုရားကြီးက နေစရာနတ်ကွန်းကလေး လုပ်ပေးရန် 
တပည့်များအား အမိန့်ပေးသဖြင့် တပင်တိုင်
နန်းကလေး လုပ်ပေးရာမှ ဆက်လက်ကိုးကွယ်နေကြသည်။ အထက်မြန်မာပြည်တွင် ပထမဦးဆုံးနတ်ပွဲ 
ဖြစ်ပြီး **နတ်ပွဲအစ ရွှေကျွန်းပင်က** ဟု ဆိုကြလေသည်။ 

ရွှေကျွန်းပင် နတ်နန်းသည် မင်းကွန်းဒေသ၊ မိုးမိတ်ကုန်းမြေ၏ မြောက်ဘက်ကပ်ရပ် စစ်ကိုင်း-မင်းကွန်း ကားလမ်းမဘေး၌ တည်ရှိသည်။ နတ်ပွဲကို ဝါခေါင်လဆန်း (၁)ရက်နေ့တွင် စတင်ပြီး လဆန်း(၆)ရက်နေ့အထိ (၆)ရက်တိုင် ကျင်းပသည်။ (၁)ရက်နေ့မှာ နတ်နန်းဖွင့်ပွဲ (၂)ရက်နေ့တွင် ချိုးရေတော်သုံး၊ (၃)ရက်နေ့တွင် နတ်မောင်နှမ ဒန်းစီး၊ (၄)ရက်နေ့တွင် နတ်ပွဲလာ ဧည့်ပရိသတ်များ ဒန်းစီး၊ (၅)ရက်မှာ ပန်းဉယျာဉ်အတွင် နတ်မောင်နှမနှင့်အတူ သိုးဆောင်းတွေ၊ ဘောင်းဆောင်းတွေ၊ ရံရွှေတော်တွေ ဆော့ကစား၊ (၆)ရက်မှာ သ​ပြေပင်ခုတ်ဆိုပြီး အစီအစဉ်အတိုင်း ကျင်းပကြသည်။ 

နတ်ပွဲကို အနယ်နယ် အရပ်ရပ်က ရေလမ်း (သို့မဟုတ်) ကုန်းလမ်းမှ သွားနိုင်သည်။ ရေလမ်းခရီးဆိုလျှင် မန္တလေး ဂေါဝန်ဆိပ်မှ နေ၍ မော်တော်စီးကာ သွားနိုင်သလို ကုန်းလမ်းဆိုလျှင် စစ်ကိုင်း-မင်းကွန်းလမ်းအတိုင်း သွားနိုင်သည်။

နတ်နန်း
-------

ရွှေကျွန်းပင် နတ်နန်းသည် တစ်ထပ်သွပ်မိုး အဆောက်အအုံ ဖြစ်သည်။ နတ်နန်းအဝင် မြောက်ဘက်တွင် ကြီးမားသော ကျွန်းပင်ကြီး ရှိသည်။ ကျွန်းပင်အောက်ခြေတွင် အုတ်ခုံပတ်ထားသည်။ ကျွန်းပင်မှ ကျွန်းပွင့်များ ပွင့်သည့်အခါ နတ်နန်းဘက်လှည့်ပြီး ပွင့်ကြသည် ဆို၏။ **ရွှေကျွန်းပင် မောင် နှမတော် နန်းတော်** ဟု အစိမ်းခံ ရွှေစာလုံးဖြင့် နန်းအဝင်နဖူးစည်း၌ ဆိုင်းဘုတ်တတ်ထားသည်။ နတ်နန်းအဝင် ဘေးတစ်ဘက်စီ၌ နှမတော်စီးရန် မြွေရုပ်၊ မောင်တော် စီးရန် ကျားရုပ်များ ထားရှိသည်။

ကိုးကား
-------

1. ↑  မင်းကွန်းဘိုးဘွားရိပ်သာအကြောင်းသိကောင်းစရာ စာအုပ်မှ ၊ စာ-၃၆
2. ↑  မန္တလေးနေ့စဉ်၊ ၁၂-၈-၂၀၁၈၊ တနင်္ဂနွေနေ့ အချပ်ပို (ဃ)
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

သစ္စာလေးပါးကို မသိခြင်းသည် လရောင်နေရောင်တို့ မရောက်သော လောကန္တရိတ်ငရဲထက်ပင် မှောင်မိုက်လှ၏၊ သစ္စာလေးပါးကို မသိခြင်းကြောင့် ပဋိသန္ဓေနေရမှုကို ဖြစ်စေတတ်ကုန်သော သင်္ခါရတို့၌ မွေ့လျော်ပျော်ပိုက် နှစ်ခြိုက်ကြကုန်၏၊ ယင်းသင်္ခါရတရားတို့ကြောင့် အိုခြင်း, သေခြင်း, စိုးရိမ်ခြင်း, ငိုယိုမြည်တမ်းခြင်း, ကိုယ်ဆင်းရဲခြင်း, စိတ်ဆင်းရဲခြင်း, ပြင်းစွာပင်ပန်းခြင်း-ဟူသော အမှောင်ထု အတွင်းသို့ ကျရောက်ကြကုန်၏၊ ဆင်းရဲဒုက္ခမှ မလွတ်မြောက်နိုင်ကြကုန်။ သစ္စာလေးပါးကို အမှန်အတိုင်း သိမြင်ခြင်းကြောင့် ဆင်းရဲအားလုံးမှ လွတ်မြောက်ကြကုန်၏။ ထို့ကြောင့် သစ္စာလေးပါးကို အမှန်အတိုင်း သိမြင်ရန် အားထုတ်ကြရမည်-ဟု ဟောတော်မူသည့်သုတ်။

ကိုးကား
-------

1. ↑  -သံ၊၃၊၃၉၆-၇။ သံ၊မြန်၊၃၊၄၀၂-၃။

-သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၅-ပပါတဝဂ္ဂ၊ ဆဋ္ဌသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၂) သုတ် ရှိပါသည်။

ဘုရားရှင် ကောသလနိုင်ငံ ဣစ္ဆာနင်္ဂလပုဏ္ဏားရွာအနီး ဣစ္ဆာနင်္ဂလတောအုပ်၌ သီတင်းသုံးတော်မူစဉ်

(က) နေက္ခမ္မသုခ, ပဝိဝေကသုခ, သမ္မာသုခ,

(ခ) မီဠှသုခ, မိဒ္ဓသုခ, လာဘသက္ကာရသိလောကသုခ, အချင်းချင်းဆန့်ကျင်ပုံ

(က) သုခသုံးပါးကို ရရှိနေသောပုဂ္ဂိုလ်

(ခ) သုခသုံးမျိုးကို မသာယာတော့ပုံ၊

(က) ကျင်ကြီး ကျင်ငယ်သည် စား သောက် ခဲလျက်အပ်သော ခဲဖွယ်, ဘောဇဉ်၏ အကျိုးဆက်၊

(ခ) သောက ပရိဒေဝ ဒုက္ခ ဒေါမနဿတို့သည် ဝိပရိဏာမ, အညထာဘာဝကြောင့်ဖြစ်သော ချစ်ခင်စုံမက် နှစ်သက်အပ်သော သတ္တဝါသင်္ခါရတို့၏ အကျိုးဆက်၊

(ဂ) သုဘနိမိတ်၌ စက်ဆုပ်ရွံရှာခြင်းသည် အသုဘနိမိတ်ကို အဖန်ဖန် အားထုတ်မှု၏ အကျိုးဆက်၊

(ဃ) တွေ့ထိ(ပေါင်းဆုံ)မှု၌ စက်ဆုပ်ရွံရှာခြင်းသည် ဖဿယတန (၆)ပါးတို့၌ အနိစ္စဟု ရှုမှု ဝိပဿနာဉာဏ်၏အကျိုးဆက်၊

(င) ဥပါဒါန်တရားတို့၌ စက်ဆုပ်ရွံရှာခြင်းသည် ဥပါဒါနက္ခန္ဓာ (၅)ပါးတို့၌ ဖြစ်မှု ပျက်မှုကို ရှုမှတ်နေသော ဝိပဿနာဉာဏ်၏ အကျိုးဆက်ဖြစ်ပုံကို အရှင်နာဂိတအား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။

---

ဘုရားရှင် ကောသလနိုင်ငံ ဣစ္ဆာနင်္ဂလပုဏ္ဏားရွာအနီး ဣစ္ဆာနင်္ဂလ တောအုပ်၌ သီတင်းသုံးတော်မူစဉ် ဘုရားရှင် နှစ်သက်တော် မမူသော ဂါမန္တဝိဟာရီ ပုဂ္ဂိုလ်နှင့် နှစ်သက်တော်မူသော အရညဝိဟာရီပုဂ္ဂိုလ်တို့ကို မိန့်ကြားတော်မူပြီး အဖော်မပါဘဲ ခရီးသွားခြင်း၏ ချမ်းသာပုံကို အရှင်နာဂိတထေရ်အား ဘုရားရှင် ဟောတော်မူသည့်သုတ်။

ဤသုတ်နှစ်သုတ်လုံး၌ ရှေ့ပိုင်းအကြောင်းအရာများ တူညီပါသည်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။


---

နာဂိတသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် အသျှင်နာဂိတအား တရား ဟောကြားတော်မူခဲ့သည်။

ကိုးကား
-------

1. ↑  -အံ၊၂၊၂၅-၆။ အံ၊မြန်၊၂၊၃၂-၅။ အံ၊ဋ္ဌ၊၃၊၁၂။ အံ၊ဋီ၊၃၊၁၄။

-အင်္ဂုတ္တရနိကာယ၊ ပဉ္စကနိပါတ၊ ၁-ပဌမပဏ္ဏာသက၊ ၃-ပဉ္စင်္ဂိကဝဂ္ဂ၊ ဒသမသုတ်။
2. ↑  -အံ၊၂၊၂၉၉-၃၀၂။ အံ၊မြန်၊၂၊၃၈၅-၈။ အံ၊ဋ္ဌ၊၃၊၁၀၉။ အံ၊ဋီ၊၃၊၁၀၈-၉။

-အင်္ဂုတ္တရနိကာယ၊ ဆက္ကနိပါတ၊ ၁-ပဌမပဏ္ဏာသက၊ ၄-ဒေဝတာဝဂ္ဂ၊ ဒွါဒသမသုတ်။
3. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
4. ↑  *ဆဋ္ဌသံဂါယနာတင် ပိဋကတ်တော်၊ အင်္ဂုတ္တရနိကာယ်ဝင် သုတ္တန်ပိဋကတ်၊ အင်္ဂုတ္တိုရ်ပါဠိတော် မြန်မာပြန်၊ ပဉ္စကနိပါတ်၊ ပဌမပဏ္ဏာသက - ပဌမသုတ်ငါးဆယ်၊ ၃-ပဉ္စင်္ဂိကဝဂ်၊ ၁၀- နာဂိတသုတ်* (တတိယအကြိမ် ed.)။ ရန်ကုန်မြို့၊ ကမ္ဘာအေး၊ သာသနာရေးဝန်ကြီးဌာန၊ သာသနာရေးဦးစီးဌာနပုံနှိပ်တိုက်။ ၁၉၉၈။
ကိုဩဒိနိတ်: 66°34′0″S 0°0′0″W﻿ / ﻿66.56667°S -0.00000°E﻿ / -66.56667; -0.00000﻿ (Prime Meridian)

အန္တာတိတ်ဒေသ မြေပုံ
**အန္တာတိတ်စက်ဝိုင်း**သည် ကမ္ဘာ့မြေပုံ၌ တောင်ဘက်အကျဆုံးသောနယ်မြေများ၏ တခုဖြစ်သည်။ ဤဒေသတွင် နေသည် မိုးကုတ်စက်ဝိုင်း၏ အလယ်တည့်တည့်၌ (အနည်းဆုံး တနှစ်လျင် ၁ ရက်)၂၄ နာရီလုံး တည်ရှိသည်။ ထို့ကြောင့် နေကို ညသန်းခေါင်ယံတွင်လည်း မြင်ရသည်။ ဤကဲ့သို့သောဖြစ်ရပ်သည်သည် အာတိတ်စက်ဝိုင်းတွင်လည်း ဖြစ်ပေါ်သည်။

  

အန္တာတိတ်စက်ဝိုင်း၏ တည်နေရာသည် ပုံသေမဟုတ်ဘဲ လက်ရှိတွင် အီကွေတာ၏ တောင်ဘက် 66°33′49.2″ တွင် ရောက်ရှိနေသည်။ ယင်း၏ လတ္တီကျုသည် ကမ္ဘာ၏ မိမိဝင်ရိုးပေါ်တွင် တိမ်းစောင်းမှုပေါ်၌ မူတည်သည်။ ယင်းတိမ်းစောင်းမှုသည်လည်း လကမ္ဘာ၏ ပတ်လမ်းမှ ဒီရေအားကြောင့် နှစ်ပေါင်း ၄၁၀၀၀ ကြာလျင် ၂ ဒီဂရီအထက် အပြောင်းအလဲဖြစ်ပေါ်ခြင်းနှင့် ဆက်စပ်လျက်ရှိသည်။ ရလဒ်အနည်ဖြင့် အာတိတ်စက်ဝိုင်းသည် တနှစ်လျင် ၁၄.၅ m (၄၈ ft) နှုန်းဖြင့် တောင်ဘက်သို့ ရွေ့လျားလျက်ရှိသည်။

ကိုးကား
-------

1. ↑  Obliquity of the Ecliptic (Eps Mean)။ Neoprogrammics.com။  2014-05-13 တွင် ပြန်စစ်ပြီး။
2. ↑  Berger, A.L. (1976). "Obliquity and Precession for the Last 5000000 Years". *Astronomy and Astrophysics* **51** (1): 127–135. Bibcode: 1976A&A....51..127B.
လဟုဘဏ်
------

လဟုဘဏ်ဟူသည် ရဟန်းတော်များအတွက် ပေါ့ပါးသော 
အသုံးအဆောင်များ ဖြစ်၍ ခွဲဝေ ပေးကောင်းသော ပစ္စည်းများ 
ဖြစ်သည်။ ဒါယကာတို့က ပစ္စည်းတစ်ခုခု ပေးလှူလျှင် လဟု 
ဘဏ် ပရိက္ခရာဖြစ်က မိမိကိုယ်တိုင် ပုဂ္ဂလိကအဖြစ် သုံး 
ဆောင်လိုက သုံးဆောင်နိုင်သည်။ သံဃာများအတွက် သံဃိက 
ပစ္စည်းအဖြစ် ထားလိုကလည်း ထားနိုင်သည်။ အခြားသံဃာ 
များအား ခွဲဝေပေးလိုကလည်း ပေးဝေနိုင်သည်။ ထိုကြောင့် 
ပေါ့ပါးသော အသုံးအဆောင် ဟုခေါ်သည်။

ဂရုဘဏ်ကား ဤကဲ့သို့ မဟုတ်ပေ။ မဝေဖန်ကောင်းသော 
ပစ္စည်းများ ဖြစ်သည်။ အချို့က ဂရုဘဏ်ပစ္စည်းများသည် 
မိမိရသော်လည်း စောင့်ရှောက်ရုံသာ စောင့်ရှောက်နိုင်သည်။ 
မိမိလည်း မယူနိုင်၊ သံဃာလည်း မပိုင်ဆိုင်။ အချို့ ဂရုဘဏ် 
ပစ္စည်းများသည် မိမိအား လှူသော်လည်း မိမိမပိုင်၊ သံဃာနှင့် 
သာ ဆိုင်၏။ အချို့ ဂရုဘဏ်ပစ္စည်းများသည့် လူ့ဥစ္စာအဖြစ် 
ဖြင့်သာ သုံးဆောင်ရ၏။ မည်သူမျှ မပိုင်ဆိုင်။ အချို့ ဂရုဘဏ် 
ပစ္စည်းများသည် ကျောင်းအသုံးအဆောင် အဖြစ်ဖြင့်သာ အမှတ် 
ထား၍ သုံးဆောင်ရ၏။ မည်သူမျှ မပိုင်ဆိုင်။

လဟုဘဏ် ပစ္စည်းများကား အထက်ပါ ဂရုဘဏ် ပစ္စည်း 
များကဲ့သို့ ခွဲဝေမပေးကောင်းသောပစ္စည်းများ မဟုတ်၊ ပေါ့ပါး 
သောပစ္စည်းများ ဖြစ်သောကြောင့် ခွဲဝေပေးကောင်းသော ပစ္စည်း 
များဟု ဆိုလိုသည်။ ဂရုဘဏ်ပရိက္ခရာ ၂၅ ပါးမှတစ်ပါး 
အခြားသော သင်္ကန်း၊ သပိတ်၊ ခါးပန်းကြိုး၊ စိတ်ပုတီး၊ ထီး၊ 
ဘိနပ်၊ ခြင်ယပ်၊ မွေးညပ် စသော ရဟန်းပရိက္ခရာ ဟူသမျှမှာ 
လဟုဘဏ်ပရိက္ခရာများဖြစ်သည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၁)
|  |  |
| --- | --- |
|  | ဝစ်ရှင်နရီ၊ အခမဲ့အဘိဓာန်တွင် ***ပင်လယ်ဖျံ*** or ***ဖျံ*** ကို ရှာဖွေကြည့်ရှုပါ။ |

ဤဆောင်းပါးသည် အင်္ဂလိပ်ဘာသာဖြင့် **Seal** (သို့) **Pinniped** ဟုခေါ်သည့် **ပင်လယ်ဖျံ** တိရစ္ဆာန် အကြောင်း ဖြစ်သည်။   အခြား အသုံးအနှုန်းများ အတွက် ဖျံ (သံတူကြောင်းကွဲ) ကို ကြည့်ပါ။

**ပင်လယ်ဖျံ** (Pinniped or Seal) သည် ကမ္ဘာအနှံ့တွင် နေထိုင်သော အသားစားသတ္တဝါတမျိုးဖြစ်ပြီး ရေယက်ပါခြေထောက်များရှိသည်။ ကုန်းနေရေနေ ရေငန်နေ နို့တိုက်သတ္တဝါလည်း ဖြစ်သည်။ အစွယ်ရှည်ဖျံ၊ နားရွက်ရှည်ဖျံ၊ နားရွက်တိုဖျံဟူ၍ အသွင်အပြင်အရခွဲနိုင်သော မျိုးကွဲ ၃ ခု ရှိသည်။ အသေးစိတ်ထပ်ခွဲပါက ၃၃ မျိုးရှိပြီး ကျောက်ဖြစ်ရုပ်ကြွင်းများအရ အမျိုး ၅၀ အထိ ရှိခဲ့ဖူးသည်။ ဖျံတို့မှာ မူလမျိုးရင်း ၂ ခုမှ ကွဲပြားပေါက်ဖွားလာကြောင်း သမိုင်းစဉ်ဆက် ထင်မြင်ခဲ့ကြသော်လည်း မော်လီကျူးမှပြသော သက်သေတို့အရ အသားစား နို့တိုက်သတ္တဝါမျိုး မူစတယ်လွိုက်မှ ဆင်းသက်လာသည်ဟု သိရသည်။ ယင်းမျိုးစုမှ လွန်ခဲ့သော နှစ် သန်း ၅၀၀ ခန့်က ကွဲထွက်လာခြင်းတည်း။

ဖျံတို့သည် အလျား ၁ မီတာ (၃ ပေ ၃ လက်မ)၊ အလေးချိန် ၄၅ ကီလို (၉၉ ပေါင်) ရှိသော ဘိုင်ကယ်ဖျံတို့မှသည် အလျား ၅ မီတာ (၁၆ ပေ)၊ အလေးချိန် ၃၂၀၀ ကီလို (ပေါင် ၇၁၀၀) ရှိသည့် တောင်ပိုင်းဆင်ဖျံအထီးတို့အထိ အစားစားရှိ၏။ ဖျံမျိုးစိတ်အားလုံး ဖိုမသဏ္ဌာန်ကွဲသည်။ ခပ်စင်းစင်းကိုယ်ရှိပြီး ခြေ ၄ ဘက်ဖြင့် အလျားလိုက်ကူးနိုင်အောင် ပြုပြင်ထားသည်။ ရေထဲတွင် လင်းပိုင်မျှ မမြန်သော်လည်း အတော်ပင် သက်လုံကောင်းကောင်းနှင့် ဖျတ်ဖျတ်လတ်လတ်ကူးနိုင်သည်။ နားရွက်ရှည်ဖျံတို့မှာ ရှေ့ခြေဖြင့် အဓိကယက်သည်။ ကျန် ၂ မျိုးတို့က နောက်ခြေကို အားပြုသည်။ အစွယ်ရှည်ဖျံနှင့် နားရွက်ရှည်ဖျံတို့သည် ကုန်းပေါ်တက်ပါက နောက်ခြေကို ကိုယ်အောက်၌ထည့်ကာ ကုန်းနေသတ္တဝါများ ခြေလှမ်းသကဲ့သို့ သွားတတ်သည်။ သို့ဖြစ်ရာ ယှဉ်ကြည့်ပါက နားရွက်တိုဖျံတို့ ကုန်း၌ လမ်းလျှောက်လျှင် ကြည့်ရဆိုးသည်။ နားရွက်ရှည်ဖျံတမျိုးသာ မြင်သာသောနားရွက်ရှိသည်။ ဖျံတို့သည် အာရုံခံကောင်းပြီး အမြင်အကြားအာရုံမှာ လေထဲတွင်ဖြစ်စေ ရေထဲတွင်ဖြစ်စေ စွမ်းသည်။ နှုတ်သီး၌ အဆင့်မြင့်သော အနံ့ခံစနစ် ပါသည်။ အချို့မျိုးစိတ်တို့မှာ ရေနက်ထဲနေနိုင်အောင် ပြုပြင်ယူထားသည်။ အဆီပြင်ထူထူ သို့ ဝမ်းရှေ့အဆီပြင်ဖြင့် ကိုယ်ကို နွေးစေရန် လုပ်တတ်၏။ အစွယ်ရှည်ဖျံမှလွဲ၍ ကျန်ဖျံမျိုးစိတ်တို့မှာ သားမွှေးရှိသည်။

ကိုးကား
-------

1. ↑  Illiger, J. K. W. (1811)။ *Prodromus Systematis Mammalium et Avium* (လက်တင်ဘာသာစကားဖြင့်)။ Sumptibus C. Salfeld။ pp. 138–39။
ပင်လယ်ကမ်းခြေတစ်လျှောက် ရေအောက်ကျောက်ဆောင်များအကြားတွင်၊ ပန်းပွင့်၊ အထူးသဖြင့် မှိုပွင့်တူသော အရာများကို တွေ့ရတတ်သည်။ ပဌမတွင် ယင်းတို့ကို အပင်များဟု ထင်ရသော်လည်း၊ စင်စစ် အပင်မဟုတ်ဘဲ၊ **ပင်လယ်မှိုကောင်**ဟုခေါ်သော ပင်လယ်သတ္တဝါ တစ်မျိုးသာဖြစ်ပေသည်။ ယင်းသတ္တဝါတို့သည် ရေအောက် ကျောက်ဆောင်များ၊ ခရုခွံများတွင် မြဲမြံစွာ တွယ်ကပ်နေတတ်၍၊ ဆွဲနုတ်လျှင် အပိုင်းပိုင်းပြတ်၍ပါလာတတ်လေသည်။ 

**ပင်လယ်မှိုကောင်**ဆိုသည်မှာ ပင်လယ်ရေခူ(ငထီး)နှင့် အမျိုးနွယ်သော ပင်လယ် အနီမိုနီများနှင့် သန္တာကောင်များပါဝင်သော ***အက်တိုဇိုဝါ***ဟုခေါ်သည့် တိရစ္ဆာန်မျိုးပေါင်းတစ်ခုဖြစ်သည်။ ပင်လယ်မှိုကောင်မျိုးပေါင်းတွင်ပါဝင်သော တိရစ္ဆာန်များ၏ပုံပန်းသဏ္ဌာန်မှာ တို၍တုတ်သောပင်စည်နှင့်တူသည်။ ပင်စည်၏ထိပ်တွင် ပါးစပ်ရှိသည်။ ပါးစပ်၏ပတ်လည်တစ်ဝိုက်တွင် ဂန္ဓမာပန်း၏ ပွင့်ဖတ်များနှင့်တူသော အာရုံမှင် (စမ်းလက်ဖမ်းလက်) အမြောက်အမြားရှိတတ်သည်။ 

ပင်လယ်မှိုကောင်တို့သည် အရွယ်အစားစားရှိကြသည်။ ထိပ်ဝ၏အချင်းသည် ၁ လက်မ၏ ၄ ပုံ ၁ ပုံမှ တစ်ပေကျော် (အချို့ဒေသတွင် ၃ ပေကျော်အထိရှိသည်။ အစိမ်း၊ အဝါ၊ အဖြူ၊ အညို၊ မရမ်း၊ လိမ္မော် စသည်ဖြင့် အရောင်မျိုးစုံလည်းရှိသည်။ တစ်ခါတစ်ရံ တစ်ကောင်တည်းမှာပင် အရောင် နှစ်မျိုး သုံးမျိုးရှိတတ်သည်။ အထူးသဖြင့် အပူပိုင်းဒေသမှ ပင်လယ်မှိုကောင်တို့သည် တောက်ပသော အရောင်များရှိကြသည်။ ထိုကြောင့် ပင်လယ်မှိုကောင်များရှိရာ ပင်လယ်ရေအောက်ကို မြင်လိုက်ရလျှင်၊ ရောင်စုံပန်းများပွင့်နေသော ဥယျာဉ်တစ်ခုကို မြင်တွေ့ရဘိသကဲ့သို့ မှတ်ထင်ရလေသည်။ 

ပင်လယ်မှိုကောင်တို့သည် အသားစားသတ္တဝါများ ဖြစ်ကြသည်။ ယင်းတို့၏ အာရုံမှင်များ၏ အဖျားတွင် အဆိပ်ရှိသော အမျှင်များရှိသည်။ ယင်းတို့ အနီးသို့ ပုစွန်ဆိတ်၊ ငါး စသည်တို့ ရောက်လာလျှင် အဆိပ်မျှင်များကို ထုတ်၍ အဆိပ်ထိစေပြီးသော်၊ ယင်းတို့၏ ပါးစပ်တွင်းသို့ ရစ်ပတ်သိမ်း သွင်း၍ စားသောက်ကြလေသည်။ 

ပင်လယ်မှိုကောင်တို့ကို ရေတိမ်ရေနက်နှစ်မျိုးလုံးတွင် တွေ့နိုင်သည်။ အုပ်ဖွဲ့၍သော်လည်းကောင်း၊ ထီးတည်းသော်လည်းကောင်း နေတတ်သည်။ မျိုးပြန့်ပွားရေးအတွက် နည်းအမျိုးမျိုးဖြင့် ပေါက်ပွားကြရာ၊ များသောအားဖြင့် ဥမှ ပေါက်ပွားကြသည်။ အခြားပေါက်ပွားနည်းမှာ ကွဲပွားခြင်းဖြစ်သည်။ ကွဲပွားရာ၌ အရွယ်ရောက်ပြီး ပင်လယ်မှိုကောင်၏ အလယ်တည့်တည့် အလယ်မှ အောက်သို့ နှစ်ခြမ်းကွဲသွား၍၊ နှစ်ကောင်ဖြစ်လာသည်။ ထိုနှစ်ခြမ်းကွဲသွားသော အခြမ်းမှ နောက်ထပ် နှစ်ခြမ်းကွဲပြီးလျှင်၊ နှစ်ကောင် ဖြစ်လာပြန်လေသည်။ ယင်းသို့ဖြင့် တစ်ခြမ်းတစ်ခြမ်းမှ နှစ်ကောင်ပွားသွားလေသည်။ အခြား တစ်နည်းမှာ အဖူးကူးခြင်းဖြစ်၍၊ ပင်လယ်မှိုကောင်၊ အောက်ခြေမှ အဖူးထွက်သကဲ့သို့ ထွက်လာပြီးလျှင်၊ သီးခြား ဖြစ်သွားကာ အကောင်ပွားခြင်းဖြစ်လေသည်။ 

ယင်းတို့သည် တစ်နေရာတည်းတွင် တစ်သမတ်တည်း မြဲမြံစွာ တွယ်၍သာ နေမည်မဟုတ်ချေ။ တဖြည်းဖြည်း ရွေ့သွားနိုင်ကြပေသည်။ ပင်လယ်မှိုကောင်တို့တွင် အရိုးအသားဟူ၍ မရှိဘဲ၊ ပျော့အိပျော့နဲ့ ခန္ဓာကိုယ် ရှိကြသည်။ ယင်းတို့ သေသည့်အခါ အစအန မကျန် ကြေမွ ပျက်စီးသွားသည်။ ပင်လယ်မှိုကောင် တို့သည် နှစ်ပေါင်း ၅ဝ မှ ၆ဝ အထိ အသက်ရှည်ကြလေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၃)